title: Fjodor Sologub

text: Sodan aikana kirjailija sepitti yltiöisänmaallisia runoja, jotka vähensivät hänen suosiotaan. Sologub suhtautui innostuneesti helmikuun vallankumouksen, mutta tuomitsi jyrkästi bolševikkien vallankaappauksen. 1920-luvun alussa hän julkaisi useita runokoelmia, jotka jäivät täysin vaille huomiota. Kirjailijavaimonsa Anastasija Tšebotarevskajan kanssa Sologub toimi myös kääntäjänä.


title: Fjodor Sologub

text: Sologub kuului symbolistien vanhempaan sukupolveen, mutta hänen tuotannossaan on myös eurooppalaisen dekadenssin vaikutusta. Sen ominaispiirteitä ovat omaelämäkerrallisuus, psykologismi ja filosofisten ongelmien käsittely.


title: Siipikarjaliitto

text: Siipikarjaliitto, aiemmin (Suomen) Siipikarjanhoitajain Liitto, on vuonna 1918 Hämeenlinnassa perustettu siipikarja-alan järjestö, joka toimii siipikarjatalouden kehittämistyössä ja alan järjestöjen yhdyssiteenä. Sen tehtävänä on neuvonta, alan opetus- ja koetoiminnan johtaminen sekä jalostustoiminnan valvonta. 1926 perustettiin Siipikarjanhoitokoulu, joka toimi vuoteen 1989, ja 1919 Siipikarja-lehti. Jäsenmäärä vuonna 1980 oli 3130.


title: Siipikarjaliitto

text: Liiton toimisto siirtyi Hämeenlinnasta Jokioisiin vuonna 1990.


title: Aarne Siirala

text: Aarne Johannes Siirala (8. heinäkuuta 1919 Liperi – 6. toukokuuta 1991 Carnarvon, Minden Hills, Ontario, Kanada) oli suomalainen teologi ja professori. Hän oli Seurakuntaopiston johtaja 1952–1960. Hän oli Kanadassa Waterloon luterilaisen yliopiston systemaattisen teologian professori vuosina 1963–1974 ja Wilfrid Laurierin yliopiston uskontotieteen professori 1974–1984. Hänen teemojaan ovat kristiuskon immanetti piirre ja evankeliumin sanoman inhimillisyys.


title: Aarne Siirala

text: Siirala opiskeli sotien jälkeen teologiksi Lundin yliopistossa ja väitteli tohtoriksi Helsingin yliopistossa vuonna 1955. Hän oli Helsingin yliopiston systemaattisen teologian dosentti 1962–1969 mutta ei astunut dogmatiikan professorin virkaan vuonna 1969.


title: István Bartalis

text: István Bartalis (s. 7. syyskuuta 1990 Miercurea Ciuc, Romania) on unkarilais-ruotsalainen jääkiekkoilija, joka pelaa Itävallan Erste Bank Eishockey Ligaa unkarilaisessa Alba Volán Székesfehérvárissa. Hän on pelipaikaltaan keskushyökkääjä, mutta osaa pelata myös laidassa.


title: István Bartalis

text: Bartalis syntyi Romaniassa, kasvoi kotimaassaan Unkarissa, mutta vietti myöhemmät juniorivuotensa Ruotsissa IF Troja-Ljungbyssä, jonne hän siirtyi 16-vuotiaana kaudeksi 2006–2007. Seuraavan kauden 2007–2008 päätteeksi Bartalis oli nostamassa seuran J20-junioreita J20 Elitistä SuperElitiin. Kaudella 2009–2010 hän jakoi joukkueen sisäisen maalipörssin voiton Oscar Holtsin kanssa ja sijoittui sisäisessä pistepörssissä kolmanneksi. Bartalis debytoi samalla kaudella myös miesten peleissä pelattuaan yhden ottelun Ruotsin toiseksi korkeimmalla sarjatasolla HockeyAllsvenskanissa. Ensimmäisellä täydellä kaudellaan 2010–2011 hän teki siellä 51 runkosarjaottelussa tehot 10+11=21 sekä kymmenessä Kvalserien AS:n ottelussa kuusi syöttöpistettä.


title: István Bartalis

text: Kaudella 2013–2014 Bartalis voitti Kvalserien AS:ssä Troja/Ljungbyn sisäisen maalipörssin ja jakoi sisäisen pistepörssin voiton Jacob Berglundin kanssa tehoilla 6+3=9. Joukkue putosi kuitenkin kauden päätteeksi Hockeyettaniin. Kaudeksi 2014–2015 Bartalis palasi kotimaahansa ja siirtyi vuoden mittaisella sopimuksella Itävallan Erste Bank Eishockey Ligan unkarilaisjoukkue Alba Volán Székesfehérváriin. Hänet palkittiin Miklos Cupissa Unkarin teknisimpänä pelaajana. Heinäkuussa 2015 Bartalis teki kaksivuotisen jatkosopimuksen Alba Volánin kanssa.


title: István Bartalis

text: Bartalis edusti Unkaria MM-kilpailuissa vuonna 2016, jolloin hän toimi joukkueen varakapteenina. Bartalis voitti Unkarin sisäisen piste- ja syöttöpörssin tehoilla 1+4=5 ja hänet palkittiin joukkueen yhtenä kolmesta parhaasta pelaajasta. Bartalis pelasi myös I-divisioonan MM-kilpailuissa vuonna 2011, jolloin hän voitti A-lohkon hopeaa sekä IA-divisioonan MM-kilpailuissa vuosina 2012, 2013 ja 2014, joista kaksi ensimmäistä turnausta päättyi pronssiin. Vuoden 2012 turnauksessa Bartalis jakoi viidellä syöttöpisteellään Unkarin sisäisen pistepörssin voiton Márton Vasin ja István Sofronin kanssa. Hän jakoi myös koko turnauksen syöttöpörssin voiton Ukrainan Oleksandr Materuhinin kanssa. Bartalis voitti myös turnauksen tehotilaston lukemalla +4. Hän pelasi myös Vancouverin olympiakisojen 2014 ja Pyeonchangin olympiakisojen 2018 karsinnoissa.


title: István Bartalis

text: Bartalis pelasi myös alle 20-vuotiaiden I-divisioonan MM-kilpailuissa vuonna 2009 sekä II-divisioonan MM-kilpailuissa vuonna 2010, jolloin hän voitti A-lohkon hopeaa. Bartalis valittiin turnauksen parhaaksi hyökkääjäksi ja hän jakoi 12 syöttöpisteellään syöttöpörssin voiton joukkuetoverinsa Peter Popovicsin kanssa. Bartalis pelasi myös alle 18-vuotiaiden II-divisioonan MM-kilpailuissa vuonna 2008, jolloin hän voitti B-lohkon kultaa ja valittiin turnauksen parhaaksi hyökkääjäksi.


title: István Bartalis

text: Bartalis edusti Unkaria myös rullakiekon I-divisioonan MM-kilpailuissa vuonna 2013, jolloin hän voitti pronssia.


title: Tuomo Siitonen

text: Tuomo Yrjö Ilmari Siitonen (s. 1946 Helsinki) on suomalainen arkkitehti. Hän on suunnitellut muun muassa Pekka Helinin kanssa Helsinkiin Ylätuvanpolun kokeilutalot (1979–1981) ja Tampereelle UKK-instituutin rakennuksen (1983) sekä Joensuun kaupunginkirjaston ja Suomen Moskovan-suurlähetystön.


title: Tuomo Siitonen

text: Siitonen nimitettiin 1993 Teknillisen korkeakoulun asuntosuunnittelun professorin virkaan.


title: Tuomo Siitonen

text: Hänelle on myönnetty arkkitehtuurin valtionpalkinto vuonna 2009.


title: Islannin rannikkovartiosto

text: Islannin rannikkovartiosto koostuu kolmesta partioaluksesta ja neljästä ilma-aluksesta. Sen ensisijainen tehtävä on huolehtia maan sisäisestä turvallisuudesta yhteistyössä poliisin kanssa. Rannikkovartiosto ei ole sotilaallinen organisaatio, sillä Islannilla ei ole armeijaa. Rannikkovartiosto oli kuitenkin osapuolena Britannian kanssa käydyssä turskasodassa.


title: Derek Malcolm

text: Derek Malcolm (s. 1932) on brittiläinen elokuvakriitikko.


title: Derek Malcolm

text: Malcolm syntyi vuonna 1932, kävi Eton Collegen ja opiskeli historiaa Oxfordin yliopistossa. Opiskelujensa jälkeen hän toimi estelaukkaratsastajana ja näytteli teatterissa. Myöhemmin hänestä tuli toimittaja. 1950-luvun lopulla Malcolm meni töihin The Guardianille, jossa hän toimi taidetoimittajana, teatterikriitikkona, elokuvakriitikkona ja lehden ensimmäisenä hevosurheilutoimittajana. Malcolm oli 25 vuoden ajan The Guardianin elokuvakriitikko, kunnes hänen oli eläköidyttävä 65-vuotiaana. Muutamaa vuotta myöhemmin Malcolmista tuli Evening Standardin elokuvakriitikko.


title: Derek Malcolm

text: Malcolm on toiminut Lontoon elokuvajuhlien ohjaajana, British Film Instituten johtokunnan jäsenenä ja International Association of Film Criticsin sekä British Federation of Film Societiesin puheenjohtajina. Hän on ollut Berliinin, Cannesin, Chicagon, Dinardin, Goan, Istanbulin, Moskovan, Rion, Singaporen ja Venetsian elokuvajuhlien juryn jäsenenä.


title: Tom Milne

text: Tom Milne (1926–2005) oli brittiläinen kriitikko. 1950- ja 1960-luvuilla hän kirjoitti teatterikritiikkiä muun muassa Encorelle. 1960-luvulta 1980-luvulle Milne kirjoitti elokuvakritiikkiä Monthly Film Bulletin ja Sight & Sound -lehtiin. Hän tulkitsi ja ylisti etenkin ranskalaista uutta aaltoa. Milne käänsi Jean-Luc Godardin ja Jacques Rivetten elokuvakritiikkiä, Bernard Eisenschitzin elämäkerran Nicholas Raystä, tekstitti 391 ranskalaista elokuvaa ja toimitti sekä "The Encyclopedia of Horror Moviesia" ja "Time Out Movie Guiden" kolmea ensimmäistä laitosta. Hän kirjoitti myös kirjat Carl Th. Dreyeristä, Joseph Loseysta ja Rouben Mamoulianista.


title: Óscar García Junyent

text: Óscar García Junyent (s. 26. huhtikuuta 1973) on espanjalainen jalkapallovalmentaja ja entinen keskikenttäpelaaja. Tammikuusta 2018 lähtien hän on toiminut Olympiakosin päävalmentajana.


title: Óscar García Junyent

text: Óscar hankki jalkapallo-oppinsa FC Barcelonassa, jonka organisaatiossa hän pelasi jo juniorivuosinaan. Hyökäävänä keskikenttäpelaajana ja kärjessä viihtynyt Óscar nousi Barcan B-joukkueen kautta edustusmiehistöön ensi kerran vuonna 1993. Enemmän vastuuta seurassa irtosi vasta kaudella 1995/96, kun hän palasi seuraan lainalta Albacetestä. Hän oli kuitenkin ensisijaisesti vaihtomies ja parhaalla kaudellaan oli vain 11 kertaa avauksessa pelaamissaan 28 liigaottelussa.


title: Óscar García Junyent

text: Peliajan vähennyttyä Óscar jätti vuonna 1999 Barcelonan ja siirtyi Valenciaan, josta palasi jo yhden kauden jälkeen takaisin kotikaupunkiinsa. Seura oli tällä kertaa RCD Espanyol, jossa hän viihtyi vuoteen 2004 saakka. Uransa viimeiset kaksi kautta Óscar edusti UE Lleidaa.


title: Óscar García Junyent

text: Maajoukkuetasolla Óscar ei koskaan edustanut Espanjan A-maajoukkuetta, vaikka pelasikin nuorten joukkueissa aina U23-tasolle saakka. Hän pelasi vuonna 1996 alle 21-vuotiaiden EM-hopeaa voittaneessa joukkueessa ja oli samana vuonna mukana olympiakisoissa puolivälieriin yltäneessä joukkueessa. Pelaajauransa jälkeen Óscar jatkoi uraansa valmentajana. Marraskuussa 2009 hänestä tuli Johan Cruyffin apuvalmentaja Katalonian maajoukkueessa. Jo seuraavan vuoden heinäkuussa hän siirtyi FC Barcelonan organisaatioon A-juniorien valmentajaksi.


title: Óscar García Junyent

text: Toukokuussa 2012 Óscar teki kaksivuotisen sopimuksen israelilaisseura Maccabi Tel Avivin kanssa. Hänen johdollaan Maccabi palasi Israelin mestariksi kymmenen vuoden tauon jälkeen. Hän kuitenkin erosi tehtävistään kauden jälkeen henkilökohtaisista syistä.


title: Óscar García Junyent

text: Kesällä 2013 Óscarin ura jatkui Englannin Mestaruussarjassa Brighton & Hoven peräsimessä. Hän johdatti seuran Valioliigan nousukarsintoihin, mutta unelma kariutui tappioon Derbylle. Pettymyksen jälkeen Óscar erosi tehtävästään.


title: Óscar García Junyent

text: Kesällä 2014 Óscar palasi takaisin Maccabi Tel-Avivin päävalmentajaksi. Toinen rupeama seurassa päättyi kuitenkin vielä lyhyempään, kun hän erosi elokuussa maan turvallisuustilanteen heikentymisen vuoksi.


title: Óscar García Junyent

text: Óscar ennätti olla vapailla markkinoilla vain hetken, sillä jo syyskuun alussa 2014 hänestä tuli Watfordin päävalmentaja. Pian sopimuksen allekirjoittamisen jälkeen hän joutui sairaalahoitoon rintakipujen vuoksi. Terveyssyiden vuoksi hän erosi seuran palveluksesta jo kuun lopussa. Óscarin ja Red Bull Salzburgin kausi huipentui tuplamestaruuteen, kun joukkue murskasi FC Admira Wacker Mödlingin Itävallan cupin loppuottelussa 5–1.


title: Óscar García Junyent

text: Tammikuussa 2016 Óscar palasi kentän laidalle, kun hänestä tuli Itävallan Bundesliigassa pelaavan FC Red Bull Salzburgin päävalmentaja. Óscar johdatti Red Bull Salzburgin kolmanteen perättäiseen Itävallan mestaruuteen. Kausi 2016/17 alkoi Salzburgilta takerrellen ja Óscarin suojatit putosivat Mestarien liigasta viimeisellä pudotuspelikierroksella NK Dinamo Zagrebille jatkoajalla. Eurooppa-liigassa ei mennyt juurikaan paremmin, sillä seuran pelit katkesivat jo lohkovaiheeseen, kun FK Krasnodar oli parempi keskinäisten otteluiden perusteella. Syyskausi oli vaikea myös Bundesliigassa, jossa kolme edellistä mestaruutta voittanut Salzburg voitti vain kahdeksan syksyn 16 ensimmäisestä ottelusta. Marraskuun lopussa otettu 3–1 vierasvoitto FK Austria Wienistä aloitti 15 ottelun tappiottoman putken, jonka myötä Salzburg juhli kauden päätteeksi neljättä perättäistä liigamestaruutta ja toista Óscarin alaisuudessa. Kauden kruunasi seuran historian neljäs perättäinen tuplamestaruus, kun Salzburg kaatoi SK Rapid Wienin finaalissa 2–1.


title: Óscar García Junyent

text: Kesäkuussa 2017 Óscar siirtyi Ranskan Ligue 1:ssä pelaavan AS Saint-Étiennen päävalmentajaksi kaksivuotisella sopimuksella. Óscarin johdolla ASSE aloitti liigakautensa hyvin ja hävisi vain kolme kauden 11 ensimmäisestä ottelusta. Paikalliskamppailussa Olympique Lyonnais murskasi kuitenkin ASSE:n peräti 5–0 ja puolitoista viikkoa tappion jälkeen Óscar ilmoitti eroavansa tehtävästään. Seura oli Óscarin lähtiessä liigassa kuudentena.


title: Óscar García Junyent

text: Tammikuun alussa 2018 Óscarista tuli Kreikan Superliigan kärkijoukkue Olympiakosin päävalmentaja.


title: Ossi Repo

text: Ossi Repo on Kemin entinen kaupunginjohtaja. Kemin kaupunginvaltuuston valitessa kaupunginjohtajan kuuden vuoden määräajaksi vuonna 2005 hän voitti Martti Ruotsalaisen äänin 23–20. Ennen valintaansa kaupunginjohtajaksi Repo oli Lapin liiton kehittämisjohtaja. Eläkkeelle hän jäi vuonna 2012. Sittemmin hän on toiminut ainakin kuntajakoselvittäjänä Pohjois-Karjalassa ja Vaasan seudulla ja kannustanut Meri-Lapin kuntia yhdistymään.


title: Katja Ruotsalainen

text: Katja Ruotsalainen (o.s. Hiipakka, s. 17. syyskuuta 1977 Jurva) on suomalainen uransa päättänyt maastohiihtäjä. 174 senttimetriä pitkä ja 62 kilogrammaa painava Ruotsalainen edusti urallaan Seinäjoen Hiihtoseuraa ja Teuvan Rivakkaa.


title: Katja Ruotsalainen

text: Ruotsalainen kilpaili maailmancupissa vuosina 2002–2006. Hänen paras sijoituksensa on 22. tila Falunin takaa-ajokilpailusta maaliskuulta 2006. Skandinavia Cupin kokonaiskilpailun Ruotsalainen voitti kaudella 2005–2006. Hän saavutti Skandinavia Cupissa kolme toista sijaa ja yhtä monta kolmatta sijaa.


title: Goldene Leinwand

text: Goldene Leinwand on saksalainen elokuvapalkinto.


title: Goldene Leinwand

text: Robert Backheuer sai vuonna 1963 idean Goldene Leinwand -elokuvapalkinnosta, jonka Filmecho/Filmwoche -lehti ja Hauptverband Deutscher Filmtheater (HDF) myöntäisivät. Ensimmäisen Goldene Leinwand -tunnustuksen sai "Hopeajärven aarre" 22. tammikuuta 1964.


title: Goldene Leinwand

text: Palkinto myönnetään levittäjälle. Tunnustuksen saa elokuva, joka on saanut Saksan liittotasavallassa vähintään kolme miljoonaa elokuvateatterikatsojaa puolentoista vuoden sisällä ensi-illastaan. Kuuden miljoonan katsojan elokuvalle myönnetään Goldene Leinwand tähdellä, yhdeksän miljoonan katsojan elokuvalle kahdella tähdellä. "Titanicia" varten piti perustaa uusi, kolmen tähden Goldene Leinwand. Vähintään kuuden elokuvan elokuvasarjalle voidaan myöntää Goldene Leinwand tähdellä ja timantilla. Tämä tunnustus on myönnetty James Bond, Tähtien sota ja Harry Potter -elokuvasarjoille.


title: Goldene Leinwand

text: Palkintoveistoksen on suunnitellut graafikko Friedrich Beierlein.


title: Mämminiemi

text: Mämminiemi on Päijänteen Ristinselkään idästä pistävä niemi Toivakassa. Siellä on Jyväskylän kaupungin ulkoilu-, veneily- ja virkistysalue. Mämminiemen aikaisempi nimi on ilmeisesti ollut Mäntykallioniemi.


title: Wiklöf Holding

text: Wiklöf Holding Ab on Ahvenanmaalla toimiva monialakonsernin holdingyhtiö, joka omistaa 12 yritystä. Niistä muodostuva konserni työllisti vuonna 2012 noin 620 henkilöä ja tuotti liikevaihtoa 349 miljoonaa euroa. Kauppaneuvos Anders Wiklöfin omistama Wiklöf Holding on Suomen suurin yhden yksityishenkilön omistama yritys. Se on myös ensimmäinen Suomen Yrittäjien valtakunnallisen yrittäjäpalkinnon voittanut ahvenanmaalaisyritys. Sen toimialoja ovat kauppa, turismi, helikopteripalvelut, logistiikka ja teollisuushallit. Konserni omistaa yhdessä pääomistajansa kanssa myös noin 20 % Ålandsbanken Abp:sta.


title: Wiklöf Holding

text: Logistiikka-alalla Wiklöf Holding huolehtii ruotsinlaivojen tavaralogistiikasta ja taxfree-kaupasta. Skärgårdshavets Helikoptertjänst Ab on Suomen vanhin pelastushelikopteriyritys. Wiklöf omistaa lisäksi Maarianhaminassa Alandica-kulttuuri- ja kongressitalon liiketoiminnan, hotelli Arkipelagin, Byggvaruhuset-rautakaupan ja Mathis-supermarketin, Godbyssä Mattssons-supermarketin, Ahvenanmaan suurimman päivittäistavarakaupan K-Supermarket Kantarellenin sekä Kokkolassa Hotelli Kokkolan. Kälviällä toimii teollisuushallitoimittaja Best-Hall Oy.


title: Wiklöf Holding

text: Yrityksen perustaja Anders Wiklöf on perustanut Itämerta suojelevan säätiön Ålandsfonden för Östersjöns framtid.


title: Jarvis Landry

text: Jarvis Charles Landry (s. 28. marraskuuta 1992 Convent, Louisiana) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Cleveland Brownsia.


title: Jarvis Landry

text: Landry oli Dolphinsin toisen kierroksen varaus vuoden 2014 NFL:n varaustilaisuudesta. Hän pelasi avauskaudellaan kuusitoista ottelua, joista Landry oli avauskokoonpanossa yksitoista kertaa. Hän onnistui saamaan kauden aikana yhteensä 84 syötön vastaanottoa. Landry teki ensimmäisen touchdownin eli maalin Green Bay Packersiä vastaan 12. lokakuuta 2014. Kauden aikana hän teki viisi touchdownia.


title: Jarvis Landry

text: Kaudella 2015 Landry pelasi 16 ottelua ja oli avauksessa 14 kertaa. Hän saavutti yhteensä 110 syötön vastaanottoa ja neljä touchdownia. Landry rikkoi samalla Dolphinsien yhden kauden ennätyksen syötön vastaanotoissa, jonka edellistä ennätystä piti hallussaan OJ McDuffie 90:llä.


title: Jarvis Landry

text: Landry treidattiin Dolphinsista Cleveland Brownsiin 9.3.2018 Clevelandin vuoden 2018 4. kierroksen ja vuoden 2019 7. kierroksen varauksiin. Siirrosta tuli virallinen 14.3.2018 NFL:n kauden alkaessa. Landry vaihtoi pelinumerokseen #80, jota oli käyttänyt jo yliopistossa, sillä hänen Dolphinsissa käyttämänsä #14 on jäädytetty Otto Grahamille. Landry solmi Brownsin kanssa viiden vuoden ja 75.5 miljoonan dollarin sopimuksen 12.4.2018.


title: Lamar Miller

text: Lamar Miller (s. 25. huhtikuuta 1991 Miami, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL-liigassa pelaavaa Houston Texansia.


title: Lamar Miller

text: Miller pelasi Miamin yliopistossa ja pelasi ensimmäisen kautensa 2010. Miller pelasi yksitoista ottelua, joista hän oli kerran avauksessa. Miller juoksi 646 jaardia 108 juoksusta ja onnistui tekemään kuusi maalia. Seuraavalla kaudella 2011 Miller nousi joukkueensa avausmiehistöön ja juoksi kauden aikana yli tuhat jaardia.


title: Lamar Miller

text: Miller oli Dolphinsin neljännen kierroksen varaus vuoden 2012 NFL:n varaustilaisuudesta. Hän pelasi avauskaudellaan kolmetoistaottelua, joista Miller oli avauskokoonpanossa kerran. Hän onnistui saamaan kauden aikana yhteensä 51 juoksusta 250 jaardia, joista yhdestä hän sai maalin.


title: Lamar Miller

text: Kaudella 2013 Miller pelasi 16 ottelua ja oli avauksessa viisitoista kertaa. Hän juoksi kauden aikana yhteensä 709 jaardia 177 juoksusta ja teki kaksi maalia.


title: Lamar Miller

text: Kaudella 2014 Miller pelasi kauden kaikki kuusitoista ottelua avauksessa. Hän juoksi kauden aikana yhteensä 1099 jaardia 216 juoksusta ja teki kahdeksan maalia. Miller teki joulukuussa 2014 New York Jetsiä vastaan Dolphinsien seuraennätyksen 97 jaardin maalijuoksulla.


title: Lamar Miller

text: Kaudella 2015 Miller pelasi toistamiseen kauden kaikissa otteluissa avauksessa. Hän juoksi yhteensä 872 jaardia 194 juoksusta ja teki edellisen kauden tapaan kahdeksan maalia. Millerin kauden pisin juoksumaali oli 85 jaardia Houston Texansia vastaan lokakuussa 2015.


title: Lamar Miller

text: Maaliskuussa 2016 Miller allekirjoitti neljänvuoden sopimuksen Houston Texansin kanssa.


title: Natoli

text: Natoli on muun muassa seuraavien henkilöiden sukunimi:


title: Totuuden treffit

text: Totuuden treffit on deittiohjelma, jossa jokaisessa jaksossa kaksi toisilleen tuntematonta sinkkua tapaa toisensa sokkotreffeillä. Ensimmäinen jakso esitettiin Yle TV2-kanavalla 12. marraskuuta 2015.


title: Gerald Henderson Jr.

text: Jerome McKinley ”Gerald” Henderson jr. (s. 9. joulukuuta 1987 Caldwell, New Jersey) on yhdysvaltalainen koripalloilija, joka on pelannut NBA:ssa vuodesta 2009 lähtien.


title: Gerald Henderson Jr.

text: Charlotte Bobcats varasi heittävänä takamiehenä pelaavan Hendersonin NBA:han 12. vuorolla . Hän on edustanut sarjassa Bobcatsin, myöhemmin Hornetsin, lisäksi Portland Trail Blazersia.


title: Gerald Henderson Jr.

text: Hendersonin isä on kilpauransa päättänyt NBA-pelaaja ja sarjan kolmikertainen mestari Gerald Henderson. He vierailivat ensimmäisellä Suomessa järjestetyllä NBA-nuorisoleirillä kesällä 2015. Henderson suoritti yliopistotutkintonsa loppuun vuonna 2015.


title: Marta Dusseldorp

text: Marta Dusseldorp (s. 1973) on australialainen näyttelijä. Hänet tunnetaan muun muassa toimittaja Linda Hillerin roolista "Jack Irish" -elokuvissa ja sairaanhoitaja Sarah Adamsin roolista draamasarjassa "Kotiin takaisin".


title: Marta Dusseldorp

text: Dusseldorp on naimisissa näyttelijä Benjamin Winspearin kanssa, ja he ovat näytelleet yhdessä myös "Kotiin takaisin" -sarjassa. Parilla on kaksi tytärtä.


title: Marta Dusseldorp

text: Vuonna 2011 Dusseldorp esiintyi draamasarjassa "Crownies", jossa hän näytteli syyttäjä Janet Kingiä. Sarjaa tehtiin vain yksi tuotantokausi, mutta myöhemmin Janet King sai oman nimikkosarjansa. Vuonna 2015 Dusseldorp sai nimiroolistaan "Janet King" -sarjassa Australian parhaan draamasarjan naisnäyttelijän AACTA-palkinnon.


title: Arsenije III Čarnojević

text: Arsenije III Čarnojević (1633-1706) oli Pécin arkkipiispa, serbien patriarkka ja serbien poliittinen ja hengellinen johtaja. Hän oli mukana tukemassa ottomaanien vastaista kapinaa luottaen muun muassa habsburgien apuun. Kapinan kukistuttua Arsenije III johti kymmenet tuhannet serbit pakoon turkkilaisten kostotoimia habsburgien hallitsemille alueille jossa hän vaati autonomiaa Serbian ortodoksiselle kirkolle. Keisari Leopold I myönsi autonomian Serbian ortodoksiselle kirkolle hänen hallitsemilla alueilla. Arsenije III kuoli Wienissä.


title: Jälkiä 2001–2011

text: Jälkiä 2001–2011 on suomalaisen Happoradio-yhtyeen ensimmäinen kokoelma-albumi, joka julkaistiin 19. lokakuuta 2011.


title: Jälkiä 2001–2011

text:
Albumi nousi Suomen virallisen listan sijalle 6.
+ Tykin ja DeFrostin kommenttiraidat


title: Mercy Peakin lääkäriasema

text: Mercy Peakin lääkäriasema ("Mercy Peak") on uusiseelantilainen draamasarja. Sarjan pääosassa on tohtori Nicky Somerville (Sara Wiseman), joka muuttaa suurkaupungin vilinästä työskentelemään pikkupaikkakunnan sairaalaan. Nickin työkavereina ovat William (Jeffrey Thomas) ja tämän poika Alistair (Craig Parker).


title: Mercy Peakin lääkäriasema

text: Sarjaa tehtiin kolme kautta, ja sen ensimmäinen jakso esitettiin Uudessa-Seelannissa 25. heinäkuuta 2001 ja viimeinen 19. maaliskuuta 2004. Suomessa sarjaa alettiin esittää Yle TV1:llä 23. joulukuuta 2010, ja viimeinen jakso esitettiin 10. maaliskuuta 2011.


title: Rattus on rautaa

text: Rattus on rautaa on suomalaisen punkyhtyeen Rattuksen vuonna 1981 julkaistu EP-levy. Sen piti Rattuksen kahden ensimmäisen levyn tapaan ilmestyä omakustanteena, mutta kun yhtye ei pystynyt maksamaan kuluja, tuli apuun Poko Rekordsin omistaja Epe Helenius. EP:n nimeksi suunniteltiin alun perin "Tribute to John Lennon", mutta Lennonin kuoleman läheisyydestä johtuen Poko Rekords päätti lopulta julkaista sen eri nimellä. Levyn kannen on suunnitellut Juho Juntunen.


title: Rattus on rautaa

text: Vuonna 2011 saksalainen Höhnie Records julkaisi EP:n seitsentuumaisena vinyylinä, josta otettiin tuhannen kappaleen painos.


title: Rajoitettu ydinsota

text: Rajoitettu ydinsota on suomalaisen punkyhtyeen Rattuksen vuonna 1982 julkaistu EP-levy. Yhtyeen kolmen ensimmäisen levyn sijaan se sisältää perinteisen punkin sijaan hardcore-vaikutteista materiaalia. Levy julkaistiin myöhemmin Suomen lisäksi Ranskassa ja Brasiliassa paikallisilla levymerkeillä. Sen materiaali on mukana myös vuonna 1993 ilmestyneellä kokoelma-CD:llä "Levytykset 1981–1984".


title: Rajoitettu ydinsota

text: "Rajoitettu ydinsota" on yksi ensimmäisiä suomalaisia hardcore-levyjä. Sitä on kutsuttu myös Rattuksen "läpimurtolevyksi" ja EP:n kappaleet saivat jopa radiosoittoa. Musiikillisesti levy on edeltäjiään synkempi ja sanoitukset olivat muuttuneet samalla vakavammiksi, käsitellen Ronald Reagania, ydinsotaa ja fasismia. Vaikutteita oli saatu erityisesti brittiläiseltä Dischargelta.


title: Rajoitettu ydinsota


title: Kapinlauluhaukka

text: Kapinlauluhaukka ("Melierax canorus") on haukkojen heimoon kuuluva päiväpetolintu. Sitä tavataan seuraavissa maissa: Angola, Botswana, Namibia, Etelä-Afrikka, Zimbabwe, myös Lesoto, jossa se ei kuitenkaan pesi.


title: Kapinlauluhaukka

text: Jotkut tutkijat katsovat, että somalianlauluhaukka on kapinlauluhaukan alalaji, toiset taas pitävät sitä omana lajina.


title: Kapinlauluhaukka

text: Sen kanta on valtavan suuri, ja se on vakaa, sillä sen pienenemistä ei ole havaittu eikä erityisiä uhkia ole Todettu.


title: Kapinlauluhaukka

text: Sen elinpiiriä ovat kuumat ja kuivat aavikot, arot, savannit ja pensaikkoalueet.


title: Oskarsson

text: Oskarsson, Oscarsson, Oskarson, Oscarson on seuraavien merkittävien henkilöiden sukunimi:


title: Peltsin Lappi

text: Peltsin Lappi on ohjelma, jossa Mikko Peltola kulkee Lapin tuntureilla ja erämaastoissa. Ensimmäinen tuotantokausi alkoi Yle TV2-kanavalla 24. elokuuta 2012. Toinen tuotantokausi 20. syyskuuta 2013.


title: Stock

text: Stock on muun muassa seuraavien merkittävien henkilöiden sukunimi:


title: Tripla

text: Tripla voi tarkoittaa seuraavia asioita:


title: Lohi (täsmennyssivu)

text: Lohi on paitsi lohi-niminen kala myös muun muassa seuraavien merkittävien suomalaisten sukunimi:


title: Kivilahti (sukunimi)

text: Kivilahti on muun muassa seuraavien merkittävien suomalaisten henkilöiden sukunimi:


title: Pyhän Trofimuksen kirkko

text: Pyhän Trofimuksen kirkko (St. Trophime, ) on Etelä-Ranskan Arles'ssa sijaitseva kirkko. Sen rakentaminen on aloitettu 700-luvulla. Kirkko on romaanisen arkkitehtuurin huomattava edustaja.


title: Pyhän Trofimuksen kirkko

text: Kirkon rakenteessa toistuu roomalaisajan basilikan muoto. Julkisivua ei ole korostettu torneilla, kuten reininmaalaisissa romaanisissa kirkoissa. St. Trophimen torni on valmistunut vasta 1100-luvulla. Rakennus edustaakin romaanisen tyylin varhaisvaihetta.


title: Pyhän Trofimuksen kirkko

text: Keisari Fredrik Barbarossa kruunattiin keisariksi St. Trophimen katedraalissa kesällä 1178 ja keisari Kaarle IV kesällä 1365.


title: Pyhän Trofimuksen kirkko

text: Vuodesta 1981 lähtien kirkko on ollut Unescon maailmanperintökohde yhdessä Arles'n muiden roomalaisaikaisten ja romaanisten rakennusten kanssa.


title: Igor Sergun

text: Igor Sergun, , (28. maaliskuuta 1957 – 3. tammikuuta 2016) oli venäläinen kenraalimajuri ja Venäjän sotilastiedustelun GRU:n johtaja vuodesta 2011. Hänen edeltäjänsä oli Aleksandr Šljahturov.


title: Igor Sergun

text: Sergun kuoli yllättäen vuoden 2016 alussa, ja tapaus on liitetty useisiin Vladimir Putinin ympärillä tapahtuneisiin kuolemiin, kuten maahanlaskujoukkojen varakomentajan, kenraalimajuri Aleksandr Šušukinin kuolema joulukuussa. Erään uutistoimiston mukaan Sergun olisi kuollut jo uudenvuodenaattona Libanonissa.


title: Lee Min-ho

text: Lee Min-ho (, s. 22. kesäkuuta 1987 Seoul, Korean tasavalta) on korealainen näyttelijä, laulaja ja malli.


title: Park Shin-hye

text: Park Shin-hye (, s. Gwangju, Korean tasavalta) on korealainen näyttelijä, laulaja ja tanssija.


title: Matti Lahtela

text: Matias (Matti) Oskari Lahtela (29. kesäkuuta 1881 Kemijärvi – 24. maaliskuuta 1961 Helsinki) oli kunnallisneuvos, Maalaisliiton pitkäaikainen kansanedustaja ja merkittävä kunnallis- ja maakuntapoliitikko.


title: Matti Lahtela

text: Lahtelan vanhemmat olivat maanviljelijä Matti Lahtela ja Kaisa Gustava Emilia Imponen ja puoliso vuodesta 1903 Briita Kaisa Heikkilä (k. 1954). Ministeri ja kansanedustaja Olavi Lahtela (1915–1968) oli heidän poikansa, yhteensä pariskunnalla oli 11 lasta. Lahtela oli Kemijärven kunnanvaltuuston jäsen sen ensimmäisestä kaudesta 1919 aina vuoteen 1933 asti ja toimi useaan otteeseen myös kunnallislautakunnan eli kunnanhallituksen esimiehenä. Kunnallispoliitikkona Lahtela osallistui aktiivisesti muun muassa moniin osuustoimintahankkeisiin. Vuonna 1921 hän löysi malmiesiintymän, jonka pohjalta oli toiminnassa Kärväsvaaran kaivos 1959–1967. Maalaisliiton kansanedustajana Lahtela toimi 28 vuoden ajan ja ajoi vahvasti varsinkin syrjäisten seutujen asioita. Myös eduskunnassa hän pyrki vaikuttamaan Kemijärven ja laajemmin Lapin läänin kehittämiseen, mukaan lukien liikenneyhteydet kuten Kemijärven rata, mutta myös koulut ja maanhankinta, kuten ”Lex Lahtelaksi” nimetty laki vuodelta 1944. 1930-luvulla hän ajoi Kemijärveä Lapin läänin keskukseksi niin, että Rovaniemi olisi jäänyt Oulun läänin yhteyteen. Lahtela luopui kansanedustajuudesta 1958, jolloin hänen poikansa Olavi Lahtela valittiin puolestaan eduskuntaan.


title: Matti Lahtela

text: Matti Lahtela kuoli auto-onnettomuudessa saamiinsa vammoihin vuonna 1961.


title: Kim Woo-bin

text: Kim Woo-bin (, s. 16. heinäkuuta 1989 Seoul, Korean tasavalta) on korealainen näyttelijä ja malli.


title: The Heirs

text: The Heirs on eteläkorealainen televisiosarja, joka näytettiin SBS-kanavalla vuonna 2013. Päärooleissa näyttelevät mm. Lee Min-ho ja Park Shin-hye.


title: Kkotboda namja

text: Kkotboda namja (, ) on eteläkorealainen televisiosarja vuodelta 2009. Pääosia sarjassa näyttelivät Lee Min-ho, Kim Hyun-joong, Kim Bum, Ku Hye-sun, Kim Joon ja Kim So-eun. Sarjaa esitettiin KBS2-kanavalla 5. tammikuuta–31. maaliskuuta 2009 maanantaisin ja tiistaisin kello 22:00 yhteensä 25 jakson verran.


title: Kkotboda namja

text: Sarja perustuu japanilaiseen shōjomangaan "Hana yori dango", jonka on laatinut Yōko Kamio. Se on tuhkimotarina köyhästä mutta sisukkaasta, yksityistä eliittikoulua käyvästä koulutytöstä, josta koulun neljän rikkaan ja komean pojan F4-nimellä tunnettu ryhmä kiinnostuu.


title: My Lovely Girl

text: My Lovely Girl on eteläkorealainen TV-sarja, jonka päärooleissa ovat Rain, L ja Krystal Jung. Sarjaa esitti eteläkorealainen televisioyhtiö SBS vuonna 2014


title: Birth of a Beauty

text: Birth of a Beauty on televisioyhtiö SBS:n esittämä eteläkorealainen TV-sarja. Sen päärooleissa ovat Joo Sang-wook, Han Ye-seul ja Jung Gyu-woon.


title: Pinocchio (televisiosarja)

text: Pinocchio () on televisioyhtiö SBS:n esittämä eteläkorealainen TV-sarja. Sen päärooleissa ovat Lee Jong-suk, Park Shin-hye ja Kim Young-kwang.


title: Anastasija Verbitskaja

text: Anastasija Aleksejevna Verbitskaja (, omaa sukua "Zjablova", Зяблова; 23. helmikuuta 1861 Voronež – 16. tammikuuta 1928 Moskova) oli 1900-luvun alun kuuluisin venäläinen naiskirjailija.


title: Anastasija Verbitskaja

text: Anastasija Verbitskaja syntyi aatelisperheeseen. Hän valmistui Moskovan naisinstituutista, työskenteli kotiopettajana, opiskeli laulamista Moskovan konservatoriossa ja toimi sen jälkeen musiikinopettajana. Vuonna 1882 hän meni naimisiin maanmittausinsinööri Verbitskin kanssa. Vuodesta 1883 lähtien Verbitskaja kirjoitteli sanomalehtiin.


title: Anastasija Verbitskaja

text: Verbitskajan ensimmäinen kaunokirjallinen teos oli pienoisromaani "Razlad" (”Epäsopu”, 1887). Hän kirjoitti näytelmiä sekä kertomuksia, jotka ilmestyivät ensimmäisen kerran kokoelmana "Sny žizni" (”Elämän unia”, 1899). Vuodesta 1899 lähtien Verbitskaja toimi myös kustantajana. Kirjailijan tuotannon tärkein teema on naisen vapautuminen. Hän kuvaa lahjakkaita naisia, jotka taistelevat tasa-arvon ja onnensa puolesta porvarillisen yhteiskunnan sääntöjä ja valheellista moraalia vastaan.


title: Anastasija Verbitskaja

text: Verbitskaja suhtautui innostuneesti vuosien 1905–1907 vallankumoustapahtumiin. Samaan aikaan hän luopui realistisesta kuvaustavasta ja ryhtyi hyödyntämään viihdekirjallisuuden estetiikkaa. Nietzscheläiset voimakkaat yksilöt, seksuaalisen vapautumisen teema ja uudet tyylikeinot toivat valtavan lukijasuosion kirjailijan romaaneille "Duh vremeni" (”Ajan henki”, 1905–1907) ja "Kljutši stšastja" (”Onnen avaimet”, 1908–1913). Jälkimmäisen pohjalta tehtiin kaksi elokuvaa vuosina 1913 ja 1917. Kriitikot syyttivät Verbitskajaa pornografiasta, kioskikirjallisuuden tasolle vajoamisesta ja kevytmielisestä suhtautumisesta vakaviin ongelmiin.


title: Anastasija Verbitskaja

text: Kirjailijan myöhemmistä teoksista huomattavin on hänen näyttelijäisoäitinsä vaiheita romanttisesti kuvaava trilogia "Igo ljubvi" (”Rakkauden ies”, 1914–1916, 1920). Neuvostoliitossa Verbitskajan teokset kiellettiin ”pornografisina”, ja hän yritti elättää itseään lastenkirjailijana eri salanimien turvin.


title: My Love from the Star

text: My Love from the Star (kansainvälinen nimi, alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Kim Soo-hyun, Jun Ji-hyun ja Park Hae-jin.


title: Vetoauto

text: Vetoauto eli rekkaveturi (engl. "tractor unit, semi-trailer truck , traction unit", saks. "Sattelzugmaschine"), puhekielessä usein nuppi, on lainsäädännöllisesti N2- tai N3-luokkaan kuuluva hyötyajoneuvo, vaikka se ei ole sanan varsinaisessa merkityksessä kuorma-auto, koska siinä ei ole kuormien kuljettamiseen tarkoitettuja rakenteita. Rekkaveturi on oma yksikkönsä, johon voidaan kytkeä kuljetustarpeen mukainen puoliperävaunu. Yleisimmät rekkavetureiden käyttötavat ovat joko ns. irtoperien kuljetus tai merikonttien kuljetus. Irtoperä on yleensä jonkin huolintaliikkeen operoima puoliperävaunu, jonka liikenteenharjoittaja käy sopimuksen mukaisesti siirtämässä kuormien lastausta ja purkua varten.


title: Vetoauto

text: Puoliperävetureita käytetään myös ns. lavettikuljetuksissa, esim. maansiirto- tai työkoneiden siirrot sekä mitä erinäisimmissä erikoiskuljetuksissa. Se voidaan myös varustaa esim. nosturilla, määrätyntyyppisiä töitä varten. Manner-Euroopassa puoliperävaunu on pitkänmatkan maantiekuljetuksissa hallitseva muoto, meillä Suomessa kuorma-auton ja täysperävaunun muodostama ajoneuvoyhdistelmä on suurempien mittojen ja kokonaispainojen ansiosta enemmän käytetty ratkaisu.


title: Vetoauto

text: Aivan kuten varsinaisessa kuorma-autossa, myös rekkavetureissa on käytössä erilaisia ohjaamokonfiguraatioita. Käyttötarve usein sanelee tarkoituksenmukaisimman ohjaamomallin. Ohjaamo voi olla ns. päiväohjaamo ilman vuoteita, ns. puolipäiväohjaamo, jossa vuode voi olla esimerkiksi takaseinälle nostettava tai sitten makuuohjaamo, jossa yleisin ratkaisu on kuljettajan istuimen takana sijaitseva vuode. 4-sarjan Scanian makuuohjaamon vuode oli sijoitettu kuljettajan yläpuolelle. Ylimmässä kuvassa oleva Iveco Eurostar on varustettu lähes tasalattiaisella, läpikuljettavalla ohjaamolla jossa on täysi seisomakorkeus ja kaksi päällekkäistä vuodetta.


title: Vetoauto

text: Eurooppalaisessa rekkaliikenteessä nykyisin yleisin hyttityyppi on ns. pystyhytti, joka alkoi yleistymään 1960-luvun loppupuolella. Siihen asti eurooppalaiset rekkaveturit olivat olleet lähinnä nokkamallin kuorma-autoja vetopöydällä varustettuna. Pystyhyttiä puoltaa erityisesti tehokas tilankäyttö ja rajoitettu yhdistelmäpituus mutta sen etuihin voidaan laskea myös ketteryys ja hyvä näkyvyys hytistä ulos. Pystyhytti voi olla käyttötarpeen tai mieltymysten mukaan matala, jolloin ohjaamo ei ole läpikuljettavissa, mutta askelmia sisään ja ulos on vähemmän. Kaikilla kuorma-autovalmistajilla on tarjolla myös korkea ohjaamo ja joillain vielä tasalattiainen ohjaamo, taas rakenteesta riippuen matalammalla sisätilalla tai täyden seisomakorkeuden tarjoavana.


title: Vetoauto

text: Pohjois-Amerikan rekkaliikenteessä yleisin rakenne on nokkamallin veturi eli "conventional". Toki sielläkin on valmistettu pystyhyttisiä COE (Cab Over Engine) -versioita, mutta monessa osavaltiossa yhdistelmän suurin sallittu kokonaispaino määräytyy yhdistelmän äärimmäisten akselien välisen etäisyyden perusteella ja tämä suosii pitkäkeulaisia nokkamalleja, joiden etuakseli on tuotu mahdollisimman eteen. Tämä mahdollistaa myös vetureiden varustamisen juhlavan kokoisilla makuutiloilla eli "sleepereillä", koska toisin kuin Euroopassa, veturin pituus ei syö kokonaispituutta ja siten perävaunun mittaa.


title: Vetoauto

text: Myös australialaisten maantiejunien yleisin veturi on nokkamalli, erityisesti sen tarjoaman lisäturvan tähden. Jopa 200 tonnin junapainoilla liikuttaessa ei yhdistelmällä enää tehdä äkkinäisiä väistöliikkeitä tai paniikkijarrutuksia, koska ne ovat aina myöhässä olevia toimenpiteitä.


title: Vetoauto

text: Rekkaveturin akseleiden määrä on sidoksissa käyttötarkoitukseen sekä hankintahintaan ja ylläpitokuluihin. Yleisimmät rahtiliikeneessä käytettävät akselistoratakaisut ovat 4x2, 6x2 tai 6x4. Erikoistehtäviä varten rekkaveturi voidaan varustaa muunkinlaisilla akselistokonfiguraatioilla, veturin alla voi olla esim. 4 – 5 akselia ja niistä taas käyttötarpeen mukaan osa vetäviä, ohjaavia tai nousevia / keventäviä.


title: Vetoauto

text: Eurooppalaisessa rahtiliikenteessä kaikkein yleisimmin käytetty tyyppi. Rakenteeltaan yksinkertainen ja siten hankintahinnaltaan ja ylläpitokuluiltaan edullinen. Tarjoaa pääsääntöisesti riittävän kantavuuden ja mahdollistaa myös matalarunkoisen veturin valmistamisen. Jos matalarunkoinen veturi varustetaan korkeussäätöisellä vetopöydällä, kykenee tällainen veturi käsittelemään kaikkia yleisesti käytössä olevia irtoperiä. Normaalilla runkokorkeudella valmistettu veturi ei kykene vetämään ns. megatrailereita. 4x2-konfiguraatio soveltuu hyvin länsieurooppalaisiin olosuhteisiin, mutta suomalaisessa talvikeleissä se ei ole paras mahdollinen ratkaisu.


title: Vetoauto

text: Telirakenne lisää kantavuutta ja veturin vakautta, mutta samalla myös hankintahintaa ja ylläpitokuluja. Teli voi olla perinteinen takateli tai ns. väliteli. Takateli antaa liukkaissa olosuhteissa, sitä kevennettäessä, vetopyörille enemmän pitoa. Takateliä ei kuitenkaan voida käyttää kaikkien yleisesti rahtiliikenteessä olevien irtoperien kanssa, koska tyhjänä ajettaessa ylösnostettu teliakseli saattaa ottaa kiinni perävaunun pohjaan. Takateli lisää myös veturin pituutta ja vie osan sen ketteryydestä. Omia perävaunuja vedettäessä takatelin edut pääsevät paremmin oikeuksiinsa.


title: Vetoauto

text: Välitelillä varustettu veturi on yleensä kaksiakselisen veturin mittainen tai vain vähän sitä pidempi, jolloin se mahdollistaa kaikkien normaalille runkokorkeudelle valmistettujen irtoperien vetämisen. Väliteli on usein nouseva, jolloin siitä on apuja liukkaan kelin aiheuttamille ongelmille. Vastapainona väliteli syö veturin rungossa muutoinkin vähäistä tilaa, jolloin joudutaan tinkimään polttoainesäiliöiden koosta ja varustelaatikot joudutaan usein täysin hylkäämään.


title: Vetoauto

text: Vetävällä telillä varustettu veturi on Euroopan rahtiliikenteessä vähemmän käytetty konfiguraatio, maansiirtoajossa sen edut tulevat paremmin esiin. Hankintahinnaltaan se on kallein kaikista edellä mainituista ja myös ylläpitokulut, mm. renkaiden nopeampana kulumisena, ovat suuremmat. Vetävän telin avulla saadaan tien pintaan välitettyä paljon voimaa, ts. saadaan raskaampia taakkoja liikkeelle myös huonommissa olosuhteissa. Vastapainona vetäjä on kankeammin kääntyvä. Vetävä teli on yleisesti käytetty ratkaisu Pohjois-Amerikan ja Australian rekkavetureissa.


title: Vetoauto

text: Amerikanenglannin termistössä vetopöydän nimitys on "fifth wheel". Nimen alkuperä selviää hienosti oheisen mainoksen tekstistä ja kuvista. Alun perin kyseessä siis on ollut oikea pyörä, jonka avulla autosta on saatu aikaan vetoauto.


title: Vetoauto

text: Apks.fi - Johdatus kuorma-autoihin


title: Pienteholaserhoito

text: Pienteholaserhoito eli LLLT "(low-level laser (light) therapy)" on lääketieteellinen hoitomuoto, jossa käytetään lasereita tai LED-valoja paikallisesti kudosten toiminnan muuttamiseksi. Hoidosta käytetään myös nimitystä valobiomodulaatio "(photobiomodulation)", sillä on tiedostettu että laservalon lisäksi myös normaali (ei-koherentti) valo tuottaa samat vaikutukset.


title: Pienteholaserhoito

text: Lääketieteessä korkeatehoisia lasereita käytetään kudoksen ablaatioon, mutta pienitehoisten laserien väitetään stimuloivan kudosta ja edistävän solujen toimintaa. Tutkimuksissa pyritään tällä hetkellä selvittämään, onko tällä hoitomuodolla merkittäviä hoitovaikutuksia erilaisten sairaustilojen hoidossa.


title: Pienteholaserhoito

text: Hoito toteutetaan käytännössä aina joko punaisella valolla (λ = 630-690 nm) tai lähi-infrapunalla (λ = 780-1072 nm), sillä valon biologisten vaikutusten on havaittu ilmenevän vain näillä aallonpituuksilla. Valon annostelulla näyttäisi olevan tietty terapeuttinen leveys, jonka alittaminen ja ylittäminen johtaa hoitotehon puutteeseen.


title: Pienteholaserhoito

text:
Pienteholaserhoidon toimivuudesta ei ole vielä lääketieteellisen yhteisön konsensusta, mutta useat meta-analyysit ja kliiniset tutkimukset antavat viitettä mahdollisesta tehokkuudesta erilaisiin hoitoaiheisiin kuten
On alustavaa näyttöä pienteholaserhoidon mahdollisesta hyödystä aristavaan dentiiniin, fibromyalgiaan, huuliherpekseen, jäätyneeseen olkapäähän, kroonisiin nivelvaivoihin, leukanivelen ongelmiin, niskakipuun, nivelreumaan ja palovammojen arpiin. Sen sijaan näyttö hoidon tehosta haavojen paranemiseen, nivelrikkoon, oikomishoitoon liittyvään kipuun ja viivästyneeseen lihaskipuun (DOMS) on ristiriitaista.


title: Pienteholaserhoito

text: Vaikka onkin pitkään ehdotettu, että LLLT voisi olla hyödyksi haavojen paranemisnopeuteen, toimivia parametreja (annos, valolähde, aallonpituus, jne.) ei ole tunnistettu. Samoin laserien käyttö kroonisen parodontiitin ja hammasimplantteja ympäröivien tulehdusten hoidossa on ehdotettu, mutta ei ole riittävää näyttöä että pienteholaserhoito olisi tehokkaampi kuin perinteiset hoitomenetelmät.


title: Pienteholaserhoito

text: Pienteholaserien vaikutuksista julkaistaan paljon tutkimusta. PubMed-tietokannan mukaan vuonna 2014 julkaistiin aiheeseen liittyen yli 400 tieteellistä artikkelia. ClinicalTrials.gov-tietokannan mukaan LLLT:n tehoa selvitetään parhaillaan kliinisissä tutkimuksissa useisiin erilaisiin sairaustiloihin.


title: Pienteholaserhoito

text: Eläintutkimuksissa on pyritty selvittämään pienteholaserhoidon hyödyllisyyttä erilaisiin lääketieteellisiin hoitoaiheisiin kuten allerginen astma, Alzheimerin tauti, ateroskleroosi, diabetes, hermovaurio, keuhkovaurio, koliitti, kurkunpääntulehdus, luutulehdus, maksan paraneminen, MS-tauti, niveltulehdus, Parkinsonin tauti, parodontiitti, sydämen vajaatoiminta, silmänpohjan ikärappeuma ja sydäninfarkti.


title: Pienteholaserhoito

text: Pienteholaserhoidon vaikutusten uskotaan johtuvan sähkömagneettisen spektrin tiettyjen aallonpituuksien (punainen valo, lähi-infrapuna) vaikutuksista mitokondrioiden soluhengitysentsyymi sytokromioksidaasin toimintaan. Valon vaikutuksesta muuttunut mitokondrion toiminta johtaa muutoksiin geenien ilmentymisessä ja solusignaloinnissa.


title: Pienteholaserhoito

text: On vielä osittain epäselvää, mihin kudoksiin käytettynä LLLT toimii ja mitkä hoitoparametrit (aallonpituus, annos, hoidon kesto, koherenssi, pulssitus) johtavat parhaisiin hoitotuloksiin. Aallonpituus valitaan yleensä hoidettavan vaivan perusteella. Punainen valo läpäisee kudosta heikommin kuin lähi-infrapuna, joten sitä käytetään yleensä pinnallisten vaivojen hoitoon.


title: Pienteholaserhoito

text: Pienteholaserhoitoa on annettu kliinisissä tutkimuksissa laajalla kirjolla laservalolaitteita. Laitteiden tuottaman valon aallonpituus, teho, pulssitus sekä muut parametrit vaihtelevat mallista riippuen.


title: Pienteholaserhoito

text: Hoitolaitteita markkinoidaan pitkälti terveydenhuoltoalan toimijoille. Markkinoilla on kuitenkin myös kuluttajille tarkoitettuja kotikäyttöisiä laitteita, kuten kaljuuntumisen hoitoon tarkoitetut Theradome, iGrow ja "HairMax LaserComb hoitolaitteet." Myös Suomessa markkinoidaan joitakin pienteholasertuotteita.


title: Pienteholaserhoito

text: Yksi ristiriidan aihe on ollut, voiko hoidon toteuttaa ainoastaan koherentilla laservalolla, vai toimivatko myös muut valonlähteet kuten LED samalla tavalla. Alan tutkijat ovat esittäneet, että vaikutuksen aikaansaamiseksi ei tarvita laservaloa. Erityisesti monissa eläintutkimuksissa on käytetty monokromaattisia LED-valoja. Polykromaattisen valon kuten auringonvalon tai hehku-/halogeenilamppujen valon hoidollista käyttöä ei ole vielä tutkittu merkittävästi.


title: Pienteholaserhoito

text: Pienteholaserhoidon tehokkuuteen liittyen on kohdistunut paljon epäilyjä. Valohoitolaitteita markkinoidaan myös useisiin hoitoaiheisiin, joiden osalta tutkimusnäyttöä ei juurikaan ole.


title: Pienteholaserhoito

text: Esimerkiksi Quackwatch-sivuston johtopäätös LLLT-hoidosta oli (2009), että näyttöä LLLT:n tehosta väliaikaisessa kivun lievityksestä on olemassa, mutta "ei ole syytä uskoa että [hoito] vaikuttaisi minkään sairauden kulkuun tai olisi tehokkaampi kuin muut lämmitysmenetelmät" Kuitenkin, tämä skeptinen näkökanta saattaa olla vanhentunut, sillä kyseisen raportin jälkeen on julkaistu huomattavasti uutta kliinistä tutkimusta aiheeseen liittyen.


title: Pienteholaserhoito

text: On lukuisia sairaustiloja, joiden hoitamisesta pienteholaserhoidolla ei ole saatu myönteisiä tutkimustuloksia. Esimerkiksi kymmenillä miljoonilla dollareilla rahoitetussa aivohalvauspotilaiden hoitoon keskittyneessä NEST-tutkimussarjassa hoidosta ei havaittu lainkaan hyötyä. On ehdotettu, että osa näistä negatiivisista tuloksista selittyisi epäsopivilla hoitoparametreilla kuten liian pienellä annoksella.


title: Pienteholaserhoito

text: Pekka J. Pöntinen julkaisi vuonna 1988 kirjan "Laser Lääketieteellisenä hoitomuotona", jossa hän käsitteli laajasti sen ajan tutkimustietoa pienteholaserhoidosta. Vuonna 1989 julkaistiin myös suomalainen kliininen tutkimus aiheeseen liittyen.


title: Pienteholaserhoito

text: Viime vuosina aiheesta on julkaistu Suomessa joitakin opinnäytetöitä aiheesta, mutta muuta lääketieteellistä keskustelua aiheesta ei ole vielä käyty. Vuonna 2015 julkaistussa Käypä hoito -näytönastekatsauksessa tehtiin johtopäätös "Laserhoito saattaa helpottaa käsiniveloireita".


title: Pienteholaserhoito

text: Suomessa toimii järjestö nimeltä Suomen lääketieteellinen laseryhdistys (SLLY), mutta järjestöllä ei juurikaan ole lääkärijäseniä. Laserhoitoa myydään palveluna noin kymmenellä eri paikkakunnalla. Ruotsissa toimii myös Svenska Laser-Medicinska Sällskapet (SLMS).


title: Pienteholaserhoito

text: Maailmalla merkittävin alan yhdistys on World Association for Laser Therapy (WALT). WALT on laatinut joitakin menetelmä- ja annossuosituksia PLH-tutkimuksia ja kliinistä käyttöä varten.


title: Pienteholaserhoito

text: Suurin osa pienteholaseria koskevista tutkimuksista on tehty Brasiliassa, Turkissa ja Iranissa. Kuitenkin myös useat Euroopan maat kuten Italia, Kroatia, Espanja, Tšekki, Ruotsi, Norja, Kreikka ja Itävalta ovat tuottaneet tutkimustietoa pienteholaserhoidosta. Osa tutkimuskirjallisuudesta on kielimuurin takana venäjän ja ukrainan kielisessä tiedekirjallisuudessa.


title: Alandica

text: Alandica on Maarianhaminan Itäsatamassa sijaitseva kulttuuri- ja kongressitalo. Vuonna 2009 avatun talon omistaa Ahvenanmaan maakuntahallitus, ja sen toimintaa ylläpitää vieressä sijaitseva, Wiklöf Holding -konserniin kuuluva Ahvenanmaan suurin hotelli Arkipelag.


title: Alandica

text: Alandican on suunnitellut tanskalainen arkkitehtitoimisto Kjær & Richter. Talo on rakennettu betonista maastoa myötäillen loivalle rantapenkereelle. Kongressirakennus koostuu kolmesta saarekkeesta. Rakennuksen keskellä sijaitsevat merelle avautuvat lämpiöt, jotka toimivat myös näyttelytiloina. 600-paikkainen suuri sali sijaitsee pohjoisessa saarekkeessa, ja eteläinen saareke koostuu 200-paikkaisesta, muunneltavasta auditoriosta ja seitsemästä pienemmästä kokoushuoneesta.


title: Alandica

text: Vuonna 2011 talossa vieraili lähes 42 000 kävijää. Heistä noin 22 300 kävi kulttuuritilaisuuksissa ja vajaat 20 000 oli kokousvieraita, kuten yhtiökokousten, pokeriturnausten ja messujen kävijöitä.


title: Alandica

text:
Alandicassa ovat konsertoineet muiden muassa Glenn Miller Orchestra, Carola Häggkvist ja itävaltalainen Schönbrunner Schlossorchester. Alandicassa näytetään myös elokuvia. Kesällä 2014 Alandicassa kantaesitettiin Katarina Gäddnäsn kirjoittama ja Karólína Eiríksdóttirin säveltämä ooppera "Magnus-Maria", jonka ohjasi Suzanne Osten ja kapellimestarina toimi Anna-Maria Helsing.
Talossa toimii Teater Alandica, jonka piirissä toimii myös lasten ja nuorten teatterikoulu.


title: Alandica

text: Joulukuussa 2009 paljastettiin Alandican pääoven eteen sijoitettu Satu Kiljusen alumiiniveistos "Swing".


title: Alandica

text: Jo 1970-luvulla alkoi Ahvenanmaalla keskustelu oman kulttuuritalon ja kongressikeskuksen rakentamiseksi, koska Ahvenanmaan itsehallintotalon tilat olivat vain satunnaisesti ulkopuolisten käytettävinä. 1990-luvulla järjestettiin arkkitehtikilpailu, ja vuonna 2007 taloa päästiin lopulta rakentamaan voittaneen tanskalaisehdotuksen perusteella.


title: You're Beautiful (televisiosarja)

text: You're Beautiful (kansainvälinen nimi, suom. "Olet kaunis", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Park Shin-hye, Jang Keun-suk, Jung Yong-hwa ja Lee Hong-gi.


title: Suomen judoliitto

text: Suomen judoliitto ry on vuonna 1958 perustettu judoyhdistys. Suomen judoliitossa oli 2008 noin 12 500 aktiivia jäsentä kaikkiaan 118 judoseurassa. Suomen judoliitto ry on Olympiakomitean jäsen. Suomen judoliitto on Euroopan judoliiton ja kansainvälisen judoliiton jäsen.


title: Brilliant Legacy

text: Brilliant Legacy (kansainvälinen nimi, alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Han Hyo-joo, Lee Seung-gi ja Bae Soo-bin.


title: Rooftop Prince

text: Rooftop Prince (kansainvälinen nimi, alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Park Yuchun, Han Ji-min ja Jeong Yu-mi.


title: Master’s Sun

text: Master’s Sun on eteläkorealainen SBS:n tuottama TV-sarja, joka näytettiin vuonna 2013. Pääosissa olivat Gong Hyo-jin ja So Ji-sub.


title: Viktor Tšehov

text: Viktor Grigorjevitš Tšehov (, 1901 nykyisen Voronežin alueen Kantemirovka – 29. heinäkuuta 1988 Volgograd) oli neuvostovenäläinen kirjailija.


title: Viktor Tšehov

text: Viktor Tšehov syntyi musiikinopettajan perheeseen. Hänen ensimmäiset teoksensa ilmestyivät vuonna 1923. Hän kirjoitti näytelmiä ja opiskeli Leningradin työväen kirjallisuusinstituutissa. Vuodesta 1934 lähtien Tšehov asui ja työskenteli Neuvosto-Karjalassa. Vuonna 1937 hänet hyväksyttiin Neuvostoliiton kirjailijaliiton jäseneksi.


title: Viktor Tšehov

text: Vuonna 1939 Tšehov julkaisi historiallisen romaanin "Villitsijät" ("Vozmutiteli", myös "Klim Sobolev", 1954). Sen aiheena on Aunuksen talonpoikaiskapina vuosina 1769–1771. Tšehov osallistui toiseen maailmansotaan ja julkaisi sen jälkeen kaksiosaisen sotaromaanin "Na pravom flange" (”Oikealla sivustalla”, 1946–1947, 1950). Vuonna 1952 kirjailija muutti Stalingradiin, jossa hän työskenteli paikallisen kirjallisuusalmanakan toimittajana ja kirjailijaliiton virkailijana. Hänen myöhemmät teoksensa on omistettu kaupungin sota- ja vallankumoushistorialle.


title: Darja Storožilova

text: Darja Andrejevna Storožilova (, s. 4. helmikuuta 1993 Obninsk, Venäjä) on venäläinen maastohiihtäjä.


title: Darja Storožilova

text: Storožilova debytoi maailmancupissa maaliskuussa 2015 Lahden 10 kilometrin perinteisen hiihtotavan kilpailussa sijoittuen 45:nneksi. Hänen paras sijoituksensa on 24. tila Tour de Skin Toblachin 5 kilometrin kilpailusta tammikuulta 2016.


title: Darja Storožilova

text: Storožilova saavutti hopeaa 10 kilometrin kilpailusta vuoden 2015 nuorten MM-kilpailuista.


title: Adipamidi

text: Adipamidi eli heksaanidiamidi (CHNO) on amideihin kuuluva orgaaninen yhdiste. Yhdistettä voidaan käyttää polymeerien valmistuksessa monomeerina.


title: Adipamidi

text: Huoneenlämpötilassa adipamidi on valkoista kiteistä ainetta. Yhdiste liukenee suhteellisen niukasti veteen, mutta liukenee erittäin hyvin esimerkiksi etanoliin.


title: Adipamidi

text: Adipamidia voidaan valmistaa kuumentamalla ammoniumadipaattia tai dimetyyliadipaatin ja väkevän ammoniakin vesiliuoksen eli ammoniumhydroksidin välisellä reaktiolla.


title: Adipamidi

text: Adipamidi reagoi heksametyleenidiamiinin kanssa muodostaen polyamideihin kuuluvaa Nylon 6,6:ta. Yhdiste voidaan myös pelkistää vedyttämällä heksametyleenidiamiiniksi.


title: Peter Lundberg

text: Peter Lundberg (s. 15. huhtikuuta 1981 Finström) on suomalainen jalkapallovalmentaja ja entinen jalkapalloilija. Hän toimii Veikkausliigassa pelaavan IFK Mariehamnin päävalmentajana.


title: Peter Lundberg

text: Hyökkääjänä pelannut Lundberg edusti juniorina muun muassa ruotsalaista IFK Norrköpingiä. Suomen maajoukkueissa hän pelasi kaksi poikamaaottelua.


title: Peter Lundberg

text: Kaudeksi 2000 Lundberg palasi kotisaarelleen Ahvenanmaalle ja liittyi IFK Mariehamnin joukkueeseen, jota hän oli tulevina vuosina nostamassa Kakkosesta Veikkausliigaan. Liigadebyyttinsä Lundberg teki 28. huhtikuuta 2005 kotiottelussa Rovaniemen Palloseuraa vastaan, ja hän pelasi kausina 2005–2007 yhteensä 28 liigaottelussa. Kaudella 2005 liigaa IFK:ssa pelasi myös Lundbergin kaksoisveli, maalivahti Tommy Lundberg.


title: Peter Lundberg

text: Kaudet 2006–2007 Lundberg vietti pääasiassa IFK:n farmiseurassa IF Finströms Kamraternassa. Sittemmin hän edusti opiskelupaikkakuntansa Örebron Rynninge IK:ta Ruotsin toisessa ja kolmannessa divisioonassa.


title: Peter Lundberg

text: Kaudet 2012–2015 Lundberg toimi Pekka Lyyskin apulaisvalmentajana IFK Mariehamnissa. Yhteistyö huipentui Suomen Cupin mestaruuteen kaudella 2015. Lyyskin jätettyä IFK:n kauden päätteeksi Lundbergistä tuli kokeneen Kari Virtasen ohella joukkueen päävalmentaja. Kahden päävalmentajan järjestelyn tarkoitus on koulia Lundbergiä edelleen ja täyttää lisenssivaatimukset. Kaudella 2016 kaksikko valmensi IFK:n Veikkausliigan mestariksi. Heidät valittiin myös vuoden liigavalmentajiksi.


title: Peter Lundberg

text: Kaudeksi 2017 IFK:n päävalmentajavastuu siirtyi kokonaisuudessaan Lundbergille ja Kari Virtanen siirtyi neuvonantajan rooliin.


title: Peter Lundberg

text: Päävalmentajana


title: John Smith (soutaja)

text: John Smith (s. 12. tammikuuta 1990 Germiston) on eteläafrikkalainen soudun olympiavoittaja. 190 senttimetriä pitkä ja 70 kilogrammaa painava Smith edustaa TuksSport-seuraa.


title: John Smith (soutaja)

text: Smith saavutti kultaa kevyestä nelosesta vuoden 2012 kesäolympialaisista yhdessä James Thompsonin, Sizwe Ndlovun ja Matthew Brittainin kanssa. Vuoden 2014 MM-kilpailuista Smith saavutti Thompsonin kanssa kultaa kevyestä pariairokaksikosta. Nuorten MM-kilpailuista hänellä on yksi kulta.


title: Kirjaslampi (Kihniö)

text: Kirjaslampi on Pirkanmaalla Kihniössä ja Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kirjaslampi on osa Nerkoonjärven valuma-aluetta.


title: Kirjaslampi (Kihniö)

text: Lammen pituus on 270 metriä, leveys 150 metriä ja sen pinta-ala on 3,1 hehtaaria. Se sijaitsee Kihniön ja Parkanon välisellä rajalla Hirviperällä Kirjasnevan suoalueella. Suo on ojitettu ja osittain turvetuotannossa. Vain muutama suo-oja on yhdistetty lampeen ja turvetuotantoalueen vedet virtaavat pääosin lammen ohitse alajuoksulle viereisen Hirvinevan tuotantoalueen vesien mukana. Lammen laskuoja yhtyy suo-ojiin ja virtaa niiden mukana Hirvijärveen ja siitä eteenpäin Hirvijokeen. Rantaviivan pituus on 850 metriä. Lammen eteläpäässä on kovaa metsämaata, mutta muuten sen rannat ovat suota. Rannoille ei ole rakennettu mitään eikä lammelle johda teitä. Lammen lähelle pääsee tuotantoalueelle johtavilta yhdystieltä 13357. Parkanon ja Kihniön välinen raja ylittää lammen siten, että kummallekin puolelle jää yhtä suuri osuus lammesta.


title: Vähä Hirvijärvi (Kihniö)

text: Vähä Hirvijärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Hirvijärvi on osa Nerkoonjärven valuma-aluetta.


title: Vähä Hirvijärvi (Kihniö)

text: Järven pituus on 900 metriä, leveys 140 metriä ja sen pinta-ala on 5,3 hehtaaria. Järvi on pitkä ja hyvin kapea, ja kapeimmillaan se on alle kymmenen metriä leveä. Se sijaitsee Kihniön eteläosissa lähellä Parkanon rajaa ja Hirviperää. Sen ympäristössä on vain suota, ja siihen on yhdistetty viisi ympäröivien metsien ja soiden ojia. Yksi ojista on samalla järven laskuoja Vähä Hirvijärven luoma, joka yhtyy 2,2, kilometrin jälkeen Hirvijokeen Hirvikosken kylällä. Rantaviivan pituus on 2,1 kilometriä ja rannat ovat suota. Rannalle on rakennettu kaksi vapaa-ajan asuntoa, joille johtaa tiet metsäautoteiltä, joille pääsee valtatieltä 23.


title: Iso Luppolampi

text: Iso Luppolampi on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Luppolampi on osa Nerkoonjärven valuma-aluetta.


title: Iso Luppolampi

text: Lammen pituus on 600 metriä, leveys 250 metriä ja sen pinta-ala on 7,6 hehtaaria. Se sijaitsee Hirvikosken kylän kaakkoispuolella suoalueella Sormusviidan ja Nälkämäen välissä. Siihen laskee kymmenkunta ojaa, joista yksi on samalla sen laskuoja, joka yhtyy Hirvijokeen Hirvikosken kylällä. Hirvijoki laskee Nerkoonjärveen. Rantaviivan pituus on 1,4 kilometriä. Lammen eteläiset rannat ovat kovaa metsämaata ja loput ovat suota. Eteläpäässä on neljä vapaa-ajan asuntoa, joille johtaa tiet Hirvikosken ja Parkanon Karttiperän yhdistävältä tieltä.


title: Santeri Louhelainen

text: Aleksander (Santeri) Louhelainen (2. joulukuuta 1878 Juuka – 8. syyskuuta 1923 Juuka) oli suomalainen mylläri, toimitsija ja sosialidemokraattien kansanedustaja.


title: Santeri Louhelainen

text: Louhelaisen vanhemmat olivat mylläri Eerik Samuel Louhelainen ja Helena Lovisa Ruokolainen. Hän toimi myllärinä kotikunnassaan Juuassa ja oli myös sosialidemokraattien toimitsijana Pohjois-Karjalassa.


title: Santeri Louhelainen

text: Louhelainen oli kansanedustajana 1917–1918 edustaen Kuopion läänin itäistä vaalipiiriä. Hän tuli eduskuntaan marraskuun lopulla 1917 edustajantoimesta sairauden vuoksi vapautuksen saaneen sosialidemokraattien Severi Kurkisen tilalle.


title: Arvi Louhelainen

text: Arvi Louhelainen (4. elokuuta 1896 Juuka – 12. huhtikuuta 1949 Mänttä) oli suomalainen kauppalansihteeri ja sosialidemokraattien kansanedustaja.


title: Arvi Louhelainen

text: Louhelaisen vanhemmat olivat räätäli Samuli Jooseppi Louhelainen ja Sofia Kiuri. Hän kävi kansakoulun ja toimi aluksi räätälinä ja oli myös yhden vuoden ajan sanomalehdentoimittajana. Louhelainen oli Kuopion läänin itäisen vaalipiirin sosialidemokraattien piiritoimitsijana 1918–1919 ja piirisihteerinä 1919–1922. Hän oli myös Kansan Voima -lehden toimistonhoitajana Joensuussa. Viimeksi Louhelainen oli Vanajan kunnankirjurina 1924–1926 ja Mäntässä ensin kunnankirjurina ja myöhemmin Mäntän kauppalansihteerinä 1927–1949.


title: Arvi Louhelainen

text: Louhelainen oli kansanedustajana 1922–1927 edustaen Kuopion läänin itäistä vaalipiiriä. Hän oli myös Joensuun kaupunginvaltuuston jäsen.


title: Arvi Louhelainen

text: Arvi Louhelainen oli naimisissa vuodesta 1936 Bertta Aleksandra Oivamäen (entinen Aalto) kanssa.


title: Markku Lötjönen

text: Markku Lötjönen (s. 21. maaliskuuta 1967) on suomalainen uransa päättänyt pesäpalloilija. Nykyisin Lötjönen toimii urheiluhierojana.


title: Markku Lötjönen

text: Lötjönen on Kiteen Urheilijoiden kasvatti. Hän debytoi Superpesiksessä kesäkuussa 1985. 12 vuotta kestäneellä pääsarjaurallaan Lötjönen edusti Kiteen lisäksi myös Jyväskylän Kiriä, Riihimäen Pallonlyöjiä ja Juvan Palloa. Superpesiksessä hän pelasi 253 ottelua tehden niissä 11 kunnaria, 157 lyötyä juoksua ja 103 tuotua juoksua. Peliuransa jälkeen hän on toiminut muun muassa Lappeenrannan Pesä Ysien pelinjohtajana.


title: Markku Lötjönen

text: Lötjönen oli osallisena suomalaisen sarjapesäpallon ainoassa kuolemantapauksessa toukokuussa 1985. Kiteen Urheilijoiden kakkosjoukkueessa pelannut Lötjönen löi pallon Saaren Urheilijoiden siepparin Jari Kettusen ohimoon. Kettunen kuoli myöhemmin aivoverenvuotoon.


title: Siirtolaisuusmuistomerkki

text: Siirtolaisuuden muistomerkki on Turun Koulu- ja Eerikinkadun kulmassa sijaitseva vanha kilometripylväs, jonka on Siirtolaisuusinstituutille lahjoittanut Toholammin kunta vuonna 2011. Siirtolaisuusinstituutin toimitalo on muistomerkin vieressä, ja muistomerkkiä ympäröivä pieni nurmialue on nimeltään Siirtolaisuuspuisto.


title: Siirtolaisuusmuistomerkki

text: Ajatus Siirtolaispuistikosta ja muistomerkistä syntyi vuonna 2010. Merkiksi haluttiin kilometripylväs Toholammilta, josta lähti eniten siirtolaisia Yhdysvaltoihin, noin kolmannes koko väestöstä. Kunnassa oli jäljellä enää yksi kilometripylväs entisen Amerikanraitin, nykyisen yksityistien varressa. Siinä olevat numerot 39 ja 24 merkitsevät etäisyyksiä Kannukseen ja Lestijärvelle.


title: Siirtolaisuusmuistomerkki

text: Muistomerkin viereisessä laatassa lukee suomeksi, ruotsiksi ja englanniksi: ”Muistomerkki siirtolaisille, jotka eivät unohtaneet kotimaataan. Muistomerkin on lahjoittanut Toholammin kunta. Siirtolaisuusinstituutti 4.7.2011.”


title: Siirtolaisuusmuistomerkki

text: Muistomerkki paljastettiin Yhdysvaltain kansallispäivänä 4. heinäkuuta 2011.


title: Spatiaalinen autokorrelaatio

text: Spatiaalinen autokorrelaatio on tilastotieteessä ja todennäköisyyslaskennassa stokastisissa prosesseissa eräs autokorrelaation muoto. Kun prosessin satunnaismuuttujat indeksoidaan avaruuden pisteillä, saadaan satunnaiskenttä, jossa satunnaismuuttujat ovat sidoksissa toisiinsa geometrisesti. Satunnaiskentät ovat siis spatiaalisia stokastisia prosesseja. Satunnaiskentässä satunnaismuuttujien väliset riippuvuudet vaikuttavat merkittävästi niiden yhteisjakaumaan ja siksi riippuvuusfunktiot näyttelevät stokastisten prosessien teoriassa merkittävää osaa. Autokorrelaation tärkein käyttömuoto on hyödyntää tietoa riippuvuudesta kentän tietojen estimoinnissa tai arvojen interpoloinnissa.


title: Spatiaalinen autokorrelaatio

text: Maantieteellisissä ilmiöissä mitattavan suureen arvoissa ilmenee usein suurta samankaltaisuutta läheltä toisiaan otetuissa näytteissä ja vähän samankaltaisuutta kaukana toisistaan otetuissa näytteissä. Maantieteilijän Waldo Toblerin ensimmäinen maantieteellinen sääntö sanoo vapaasti suomennettuna, että ”Kaikki riippuu aina kaikesta muusta, mutta lähellä toisiaan olevat riippuvat enemmän kuin kaukana toisistaan olevat”. Niissä ilmiöissä, joita voidaan luontevasti kuvailla suureilla, voidaan riippuvuutta lähestyä matemaattisesti.


title: Spatiaalinen autokorrelaatio

text: Nimenä autokorrelaatio viittaa korreloimiseen itsensä kanssa. Sillä viitataan kentällä mittatun suureen näytteisiin, joiden arvot korreloivat näytteiden välisten etäisyyksien ollessa pienet. Kun tapahtuma tulkitaan todennäköisyyslaskennan välineillä, muuttuu tutkimuskenttä satunnaiskentäksi ja näytteet satunnaismuuttujiksi, joilla on paikkakoordinaatit ja todennäköisyysjakaumiensa tuottamat arvot. Autokorrelaatio tarkoittaa silloin satunnaiskenttän tai stokastisen prosessin sisällä olevien satunnaismuuttujien välisen riippuvuuden astetta. Aikasarjoissa, jotka ovat temporaalisia stokastisia prosesseja, riippuvuus on tavallisesti voimakasta ajallisesti lähekkäisissä satunnaismuuttujissa. Spatiaalinen riippuvuus on tavallisesti voimakasta maantieteellisesti tai avaruudellisesti lähekkäisissä satunnaismuuttujissa.


title: Spatiaalinen autokorrelaatio

text: Riippuvuutta ilmaistaan riippuvuusfunktioilla, joiden muuttujina ovat spatiaallisten pisteiden väliset etäisyydet ja suunnat (etäisyysvektorit formula_1). Korrelogrammi formula_2 ilmaisee korrelaation määrää etäisyysvektorin suhteen, kovarianssifunktio formula_3 kovarianssin suuruutta ja variogrammi formula_4 erotuksen varianssin suuruutta pisteiden välillä.


title: Spatiaalinen autokorrelaatio

text: Vahvassa autokorrelaatiossa näytepisteiden tai sattunnaismuuttujien sijaintien ja näytteiden tai satunnaismuuttujien arvojen välillä on riippuvuussuhde. On yleistä, että esimerkiksi lähellä toisiaan olevissa pisteissä on samansuuruiset arvot. Satunnaisuus heikentää riippuvuuden määrää ja vaikeuttaa riippuvuuden havaitsemista. Onkin olemassa erilaisia testejä sille sisältääkö stokastinen prosessi autokorrelaatiota. Satunnaiskentän autokorrelaatiossa lasketaan eri etäisyyksillä sijaitseville satunnaismuuttujapareille erotukset, kovarianssien tai variogrammien arvot.


title: Spatiaalinen autokorrelaatio

text: Testissä verrataan avaruudellisesti jakautuneen näyteotoksen etäisyyksiä formula_5 näytteiden arvojen erotuksiin formula_6. Jos etäisyys-erotus-pareilla formula_7 on korkea Pearsonin korrelaatiokerroin, sisältää aineisto autokorrelaatiota. Korrelaatiokerrointa verrataan usein sekoitetun aineiston tuottamaan Pearsonin korrelaatiokertoimeen. Siinä arvot formula_8 irrotetaan etäisyyksistään ja sekoitetaan sattumanvaraisesti. Näyteaineiston ja sekoitettujen aineistojen korrelaatiokerroimien eron tulee olla keskimäärin suuri, jotta autokorrelaatio olisi merkittävä. Erotuksen voi korvata erotuksen neliön puolikkaalla formula_9, joka on variogrammin estimointilauseke.


title: Spatiaalinen autokorrelaatio

text:
Moranin I-testi muistuttaa korrelaatiokertoimen laskemista. Se lasketaan etäisyysluokittain annetun etäisyyden formula_10 lähiympäristössä siten, että painokerroin formula_11 on yksi, kun näyte kuuluu luokkaan, ja nolla, kun se ei kuulu luokkaan. Lopuksi osoittaja jaetaan painokertoimien summalla formula_12 ja näytteiden varianssilla. Funktion laskukaava on
Testi antaa tuloksia väliltä formula_14. Tulokset ovat positiivisia, kun riippuvuus on positiivista eli lähellä toisiaan olevien näytteiden suureen arvot ovat yleensä yhdessä suuria tai yhdessä pieniä. Tulokset ovat negatiivisia, kun riippuvuus on käänteistä eli lähellä toisiaan olevat arvot ovat yleensä erisuuruisia. Toinen näytteistä antaa korkeita arvoja, kun lähellä oleva toinen näyte antaa matalia arvoja. Jos tulos on nolla tai lähellä sitä, ei riippuvuutta eli autokorrelaatiota esiinny.


title: Spatiaalinen autokorrelaatio

text: Muitakin testejä on käytössä. Sellaisia ovat esimerkiksi Ripley'n K-testi ja Geary'n c-testi.


title: Spatiaalinen autokorrelaatio

text: Spatiaalisen autokorrelaation aiheuttavia luonnon- tai yhteiskunnan ilmiöitä on monenlaisia. Alla olevassa luettelossa on tyypillisiä esimerkkejä:


title: James Wright (jääkiekkoilija)

text: James Wright (s. 24. maaliskuuta 1990 Saskatoon, Saskatchewan, Kanada) on kanadalainen jääkiekkoilija, joka pelaa KHL-joukkue Admiral Vladivostokissa. Hän on Tampa Bay Lightningin neljännen kierroksen varaus . Hän oli voittamassa Memorial Cupia vuonna 2007 Vancouver Giantsin joukkueessa.


title: James Wright (jääkiekkoilija)

text: Wright pelasi Vancouver Giantsissa kaudella 2005–2006 kahdessa WHL-ottelussa. Seuraavalla kaudella hän teki 12 pistettä 48 pelissä WHL:n tulokaskaudellaan. Hän auttoi Giantsia etenemään WHL:n finaaleihin, joissa se hävisi Medicine Hat Tigersille. Myöhemmin Giants voitti saman vastustajana Memorial Cupin finaalissa. Kaudella 2007–2008 Wrightin pistemäärä kasvoi 36:een ja Tampa Bay Lightning varasi hänet 177. pelaajana . Varauksen jälkeen Wright jatkoi Giantsissa tehden 21 maalia ja yhteensä 47 tehopistettä kauden 2008–2009 aikana.


title: James Wright (jääkiekkoilija)

text: Wright debytoi Tampa Bay Lightningissa kauden 2009–2010 alussa, jolloin pelasi ensimmäisen ottelunsa 3. lokakuuta 2009 6–3 -tappiossa Atlanta Thrashersia vastaan. Atlantan paidassa pelasi Wrightin entinen joukkuetoveri Evander Kane, joka teki myös debyyttinsä ottelussa. Wright iski ensimmäisen NHL-maalinsa 22. lokakuuta 2009 ohi San Jose Sharksin maalivahti Evgeni Nabokovin.


title: James Wright (jääkiekkoilija)

text: Wright teki 48 pelaamassaan ottelussa kaksi maalia ja kolme syöttöpistettä ennen kuin hänet lähetettiin tammikuussa 2010 takaisin Giantsiin. WHL:ään paluun jälkeen hän teki 19 pistettä 21 pelissä. Giants eteni pudotuspeleissä semifinaaleihin, joissa Tri-City Americans tiputti heidät kuudessa ottelussa. Wright teki 16 tehopistettä 16 pelaamassaan pudotuspeliottelussa.


title: James Wright (jääkiekkoilija)

text: Wright aloitti kauden 2010–2011 AHL:ssä Lightningin farmiseura Norfolk Admiralsissa, jossa pelasi 15 ottelua, jonka jälkeen hänet nostettiin Tampa Bayhyn pelaamaan kauden ensimmäistä ottelua vieraskentällä Philadelphia Flyersia vastaan 18. marraskuuta 2010. 2. joulukuuta 2011 Wright kaupattiin yhdessä Mike Vernacen kanssa Florida Panthersiin vaihdossa Mike Kostkaan ja Evan Obergiin. Floridassa hänet lähetettiin heti farmiseura San Antonio Rampageen. 18. tammikuuta 2013 Wright asetettiin siirtolistalle, josta Winnipeg Jets poimi hänet.


title: James Wright (jääkiekkoilija)

text: Pelattuaan kaksi kautta Jetsissä, Wright siirtyi vapaaksi agentiksi. Hän ei kuitenkaan herättänyt kiinnostusta NHL:ssä, joten siirtyi kroatialaiseen KHL-joukkue KHL Medveščak Zagrebiin.


title: James Wright (jääkiekkoilija)

text: 2. heinäkuuta 2015 Wright palasi Pohjois-Amerikkaan yksivuotisella kahden suunnan sopimuksella, jonka hän teki New York Islandersin kanssa.


title: I Can Hear Your Voice

text: I Can Hear Your Voice (kansainvälinen nimi, suom. "Kuulen sinun äänesi", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Lee Jong-suk, Lee Bo-young ja Yoon Sang-hyun.


title: Nin

text: Nin tai NIN voi tarkoittaa jotain seuraavista:


title: Secret Garden (televisiosarja)

text: Secret Garden (kansainvälinen nimi, suom. "Salainen puutarha", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Ha Ji-won, Hyun Bin ja Yoon Sang-hyun.


title: Oliventon taistelu

text: Oliventon taistelu oli Bysantin ja normannien välinen taistelu, joka käytiin vuonna 1041 Italiassa Olivento-joen rannoilla.


title: Oliventon taistelu

text: Vilhelm Apulialaisen mukaan bysanttilaiset pyrkivät havaitsemaan vihollisen heikkouksia ja käyttämään niitä hyväkseen. He kohtasivat kuitenkin murskatappion alivoimaisten normannien käsissä. Normannit vetäytyivät voittonsa jälkeen mäkilinnaansa Melfiin, josta he lähettivät joukkoja bysanttilaisten asemiin ryöstelemään ja aiheuttamaan levottomuuksia. Heidän voittokulkunsa jatkui Montemaggioren ja Montepeloson taisteluissa.


title: Oscar-gaala 2016

text: Oscar-gaala 2016 on 88. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2015 parhaille elokuville. Gaala järjestettiin Dolby-teatterissa Los Angelesin Hollywoodissa 28. helmikuuta 2016. Gaalan juonsi toista kertaa näyttelijä ja koomikko Chris Rock.


title: Oscar-gaala 2016

text:
Ehdokkaat julkistettiin 14. tammikuuta 2016. Eniten ehdokkuuksia sai Alejandro G. Iñárritun ohjaama "The Revenant" 12 ehdokkuudella. Palkintoja voitti eniten "" kuudella Oscarilla.
Voittajat on listattu ensimmäisenä, lihavoituna ja merkittynä kaksoisristillä ().


title: Justin Vaive

text: Justin Vaive (s. 8. heinäkuuta 1989 Buffalo, New York, Yhdysvallat) on yhdysvaltalainen jääkiekkoilija, joka teki kaudells 2016–2017 sopimuksen AHL-seura Rochester Americansin kanssa. Hän on Anaheim Ducksin neljännen kierroksen varaus . Hänen isänsä on entinen NHL-hyökkääjä Rick Vaive.


title: Justin Vaive

text: Vaive pelasi Miamin yliopistossa neljä kautta vuosina 2007–2011.


title: Justin Vaive

text: 24. elokuuta 2011 San Antonio Rampage kiinnitti Vaiven AHL-sopimuksella.


title: Justin Vaive

text: 24. heinäkuuta 2014 Vaive vuoden mittaisen sopimuksen ECHL-joukkue Greenville Road Warriorsin kanssa. 3. syyskuuta 2014 ennen kauden 2014-2015 alkua hän teki sopimuksen Road Warriorsin AHL-yhteistyöseura Hartford Wolf Packin kanssa.


title: Justin Vaive

text: 2. heinäkuuta 2015 Vaive teki ensimmäisen NHL-sopimuksensa siirtyessään vapaana agenttina yhden vuoden kaksisuuntaisella sopimuksella New York Islandersiin. Vaive pelasi kuitenkin koko kauden 2015–2016 Islandersin farmiseurassa Bridgeport Sound Tigersissa, jossa hän teki 63 ottelussa 17 pistettä. Hän ei jatkanut kauden jälkeen Islandersin organisaatiossa, vaan hän teki sopimuksen ECHL-joukkue Cincinnati Cyclonesin kanssa. Vaive ei pelannut kuin yhden ottelun Cyclonesissa, kun Rochester Americans solmi hänen kanssaan koesopimuksen. Onnistuneen koeajan jälkeen Vaive jatkoi koko kauden Americansissa.


title: Parker Milner

text: Parker Milner (s. 6. syyskuuta 1990 Pittsburgh Pennsylvania, Yhdysvallat) on yhdysvaltalainen jääkiekkomaalivahti, joka pelaa AHL-joukkue Hershey Bearsissa.


title: Parker Milner

text: 30. kesäkuuta 2013 Milner teki yhden vuoden mittaisen sopimuksen AHL-joukkue Bridgeport Sound Tigersin kanssa. Hän aloitti kauden Sound Tigersissa, mutta hänet lähetettiin pian Stockton Thunderiin, ECHL:ään.


title: Parker Milner

text: 19. elokuuta 2014 Milner siirtyi vapaana agenttina yksivuotisella sopimuksella ECHL:ssä pelaavaan Quad City Mallardsiin.


title: Parker Milner

text: 2. heinäkuuta 2015 Milner palasi AHL:ään Sound Tigersin joukkueeseen yksivuotisella sopimuksella.


title: Eksokuu

text: Eksokuu on aurinkokunnan ulkopuolella sijaitseva eli ekstrasolaarinen luonnollinen satelliitti, joka kiertää jotain muuta ekstrasolaarista taivaankappaletta. Yhtään varmistettua tapausta eksokuusta ei ole toistaiseksi löydetty.


title: Eksokuu

text: Kuiden tutkimuksista Aurinkokunnassa on päätelty eksokuidenkin olevan yleisiä muissa planeettakunnissa. Valtaosa havaituista eksoplaneetoista on jättiläisplaneettoja ja Aurinkokunnassa olevilla jättiläisplaneetoilla on runsaasti kuita (Katso Jupiterin kuut, Saturnuksen kuut, Uranuksen kuut ja Saturnuksen kuut). Tästä johdettuna vaikuttaa järkeenkäyvältä otaksua, että eksokuut ovat yhtä yleisiä.


title: Eksokuu

text: Perinteisesti kuiden ymmärretään kiertävän planeettaa, mutta IAU:n 2003 eksoplaneetta suosituksen mukaan ruskea kääpiö ja ruskea alikääpiö eivät ole planeettoja. Kuitenkin näillä taivaankappaleilla on kuita, joten eksokuun ei tarvitse kiertää planeettaa.


title: Eksokuu

text: Vuonna 2014 on ehkä voitu alustavasti löytää eksokuun kaltainen taivaankappale. Ongelmana eksokuilla on toisinaan vuorovesivoimista johtuva ylikuumeneminen, joka kuiden elinkelpoisuuden kannalta tarkasteltuna vähentää elämän syntymistä. Myös vuonna 2015 on havaittu mahdollinen ehdokas eksokuuksi. Kuitenkin ne vaativat lisätutkimuksia, koska eksokuiden löytäminen perinteisillä eksoplaneettojen etsintämenetelmillä on hyvin vaikeaa, koska kuut ovat kooltaan ja massaltaan pieniä.


title: Miguel Fisac

text: Miguel Fisac Serna (29. syyskuuta 1913, Daimiel – 12. toukokuuta 2006, Madrid) oli espanjalainen arkkitehti.


title: Calais’n viidakko

text: Calais’n viidakko on ranskalaisen Calais’n kaupungin liepeillä sijaitseva siirtolaisten leiri. Se on hökkelikylä, jossa on tuhansia asukkaita.


title: Calais’n viidakko

text: Calais’n viidakko on ollut olemassa vuodesta 1999 lähtien. Siirtolaisilla on leirissä baareja, kauppoja ja parturikampaamoja. Leirin asukkaat yrittävät päästä Britanniaan. Joka yö satoja leirin asukkaita yrittää päästä aitojen läpi ja rekan kyytiin, junan katolle tai lauttaan. Euroopan pakolaiskriisin myötä rajavalvonta on kiristynyt ja Britanniaan on hyvin vaikea päästä, joten siirtolaiset jäävät jumiin Calais’n viidakkoon. Leirille tulevat ihmiset eivät usein tiedä, että Britanniaan jatkaminen on vaikeaa. Siirtolaiset haluavat Britanniaan, koska monella on siellä sukulaisia ja ystäviä ja myös koska he uskovat, että Britanniassa on paremmat mahdollisuudet saada työpaikka kuin Ranskassa.


title: Calais’n viidakko

text: Suurin osa Calais’n viidakon asukkaista on Afrikasta ja Lähi-idästä tulleita nuoria miehiä. Leirissä asuu noin 4 000 asukasta, pääosin lauta- ja pressuhökkeleissä. Leirin asukkaat tulevat toimeen lähinnä lahjoitusten avulla. Lapsiperheille on lahjoitettu asuntovaunuja. Brittiläinen hyväntekeväisyysjärjestö Human Relief Foundation on tukenut leiriä, mutta loppuvuodesta 2015 se totesi, että suurin osa leirin asukkaista on elintasopakolaisia, minkä vuoksi järjestö harkitsee lahjoitusten lopettamista.


title: Ykkösen kausi 2016

text: Ykkösen kausi 2016 oli Suomen jalkapallon toiseksi korkeimman sarjatason Ykkösen 44. kausi. Kausi pelattiin kymmenen joukkueen kolminkertaisena sarjana. Ykkösen voittaja nousi seuraavaksi kaudeksi Veikkausliigaan ja toiseksi sijoittunut karsi liigapaikasta Veikkausliigan toiseksi viimeisen kanssa. Kaksi huonoiten sijoittunutta joukkuetta putosi Kakkoseen. Kausi alkoi 24. huhtikuuta 2016 ja se päättyi 22. lokakuuta 2016.


title: Ykkösen kausi 2016

text: Sijoituksen määrittäminen: 1) Pisteet; 2) Maaliero; 3) Tehdyt maalit.Jalkapallon Pelaajayhdistys valitsi vuoden 2016 Ykkösen parhaan pelaajan pelaajien oman äänestyksen perusteella,: Aristote Mboma (AC Oulu)


title: Manuel Puig

text: Manuel Puig (28. joulukuuta 1932 General Villeges, Argentiina – 22. heinäkuuta 1990 Cuernavaca, Meksiko) oli argentiinalainen kirjailija.


title: Manuel Puig

text: Lapsuutensa Puig vietti pienessä kylässä pampalla, mutta muutti 13-vuotiaana opiskelemaan Buenos Airesiin. Puig oli jo lapsena kiinnostunut erityisesti yhdysvaltalaisista elokuvista ja muutti vuonna 1957 Roomaan opiskelemaan elokuvaohjausta oleskellen myös Tukholmassa ja Lontoossa. Hänen elokuvakäsikirjoituksensa eivät kuitenkaan saaneet hyvää vastaanottoa Buenos Airesissa, ja hän päätyi kirjoittamaan myös kirjoja.


title: Manuel Puig

text: Puigin osittain omaelämäkerrallinen esikoisromaani "La traición de Rita Hayworth" ilmestyi vuonna 1968. Hänen toinen romaaninsa "Särkyneen sydämen tango" ("Boquitas pintadas") ilmestyi vuonna 1969 ja kolmas romaani "The Buenos Aires Affair" vuonna 1973. Puig tunnetaan erityisesti vuonna 1976 ilmestyneestä neljännestä romaanistaan "Hämähäkkinaisen suudelma" ("El beso de la mujer araña"), jonka pohjalta on tehty Héctor Babencon ohjaama samanniminen elokuva (1985). Kirja oli pitkään kielletty Kuubassa.


title: Manuel Puig

text: Puig muutti pois Argentiinasta 1970-luvun puolivälissä pettyneenä Perónien hallintoon. Hän asui Meksikossa, New Yorkissa ja Brasiliassa. Hän kuoli Meksikossa 57-vuotiaana 22. heinäkuuta 1990.


title: DeVante Parker

text: DeVante Parker (s. 20. tammikuuta 1993 Louisville, Kentucky) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Miami Dolphinsia.


title: DeVante Parker

text: Parker edusti Louisvillen yliopistoa neljän kauden ajan. Avauskaudellaan 2011 Parker pelasi yksitoista ottelua, joissa hän kirjautti 18 syötön vastaanottoa ja kaksi maalia. Toisena vuotenaan Parker pelasi kaikissa kolmessatoista ottelussa ja keräsi 40 syötön vastaanottoa, joista kymmenen johti maaliin.


title: DeVante Parker

text: Parker oli Dolphinsin ensimmäisen kierroksen varaus vuoden 2015 . Hän pelasi avauskaudellaan neljätoista ottelua, joista Parker oli avauskokoonpanossa neljästi. Hän onnistui saamaan kauden aikana yhteensä 26 syötön vastaanottoa ja kolme maalia. Näistä ensimmäinen syntyi marraskuussa 2015 New York Jetsiä vastaan.


title: Luettelo James Bond -kirjoista

text: Luettelo James Bond -kirjoista sisältää James Bond -aiheiset romaanit.


title: Luettelo James Bond -kirjoista

text: Ian Fleming, hahmon luoja, kirjoitti kaksitoista Bond-romaania (sulkeissa suomalainen kustantaja, ilmestymisvuosi, alkuperäinen nimi ja alkuperäinen ilmestymisvuosi):Häneltä julkaistiin postuumisti kaksi novellikokoelmaa:


title: Luettelo James Bond -kirjoista

text: Novelli "007 in New York" ilmestyi erikseen 1964 ja liitettiin vasta 2004 "Octopussy"-kokoelmaan. "007 in New York" on viimeinen suomentamaton Fleming-Bond.


title: Luettelo James Bond -kirjoista

text: Flemingin kuoleman jälkeen "Bond"-kirjasarjaa ovat jatkaneet Kingsley Amis (1968), Christopher Wood (1977–1979), John Gardner (1981–1996), Raymond Benson (1997–2002), Sebastian Faulks (2008), Jeffery Deaver (2011), William Boyd (2013) ja Anthony Horowitz (2015).


title: Luettelo James Bond -kirjoista

text: Kingsley Amisin Bond-kirjat (salanimellä Robert Markham):


title: Luettelo James Bond -kirjoista

text: John Pearsonin Bond-kirjat:


title: Luettelo James Bond -kirjoista

text: Christopher Woodin Bond-kirjat:


title: Luettelo James Bond -kirjoista

text: John Gardnerin Bond-kirjat:Raymond Bensonin Bond-kirjat:Sebastian Faulksin Bond-kirjat:


title: Luettelo James Bond -kirjoista

text: Jeffery Deaverin Bond-kirjat:


title: Luettelo James Bond -kirjoista

text: Vuonna 2004 Ian Fleming Publications ilmoitti uudesta ”Harry Potter -kohderyhmälle” suunnatusta sarjasta, jossa pääosassa seikkailee 13-vuotias James Bond. Sarjan ensimmäinen teos ilmestyi suomeksi vuonna 2006. Yritys tehdä Bondista teini ei ollut ensimmäinen.


title: Luettelo James Bond -kirjoista

text: RD Mascotin (salanimi, oikea henkilöllisyys ei tiedossa) James Bond Junior -kirjat:


title: Luettelo James Bond -kirjoista

text: Charlie Higsonin Young Bond -kirjat:


title: Luettelo James Bond -kirjoista

text: Vuonna 2005 julkaistiin ensimmäinen kirja trilogiasta, jonka pääosassa seikkailee M:n sihteeri Moneypenny. Ajallisesti tarinat sijoittuvat Flemingin kirjojen väliin.


title: Luettelo James Bond -kirjoista

text: Samantha Weinbergin (salanimellä Kate Westbrook) "Moneypenny Diaries" -kirjat:


title: Kadeisha Buchanan

text: Kadeisha Buchanan (s. 5. marraskuuta 1995 Toronto, Ontario) on kanadalainen jalkapalloilija, joka edustaa Länsi-Virginian yliopiston Mountaineers-joukkuetta. Pelipaikaltaan Buchanan on puolustaja. Hän kuuluu myös Kanadan naisten jalkapallomaajoukkueeseen.


title: Kadeisha Buchanan

text: Buchanan debytoi Länsi-Virginian yliopiston Mountaineers-joukkueessa vuonna 2013. Vuonna 2013 hän pelasi lisäksi Toronto Lady Lynxin ja vuonna 2014 Ottawa Furyn paidassa W-Leagueta.


title: Kadeisha Buchanan

text: Buchanan pelasi Kanadan alle 17-vuotiaiden maajoukkueen paidassa vuoden 2012 ikäluokan MM-kilpailuissa. Kanadan naisten jalkapallomaajoukkueessa hän debytoi seuraavana vuonna. Vuoden 2015 MM-kotikilpailuissa Buchanan pelasi viidessä ottelussa ja hänet valittiin turnauksen parhaaksi nuoreksi pelaajaksi.


title: Kadeisha Buchanan

text: Buchananin molemmat vanhemmat ovat syntyneet Jamaikalla.


title: Kadeisha Buchanan

text: Henkilökohtainen


title: Antti Siivola

text: Antti Tapani Siivola (14. syyskuuta 1936 Hamina – 18. toukokuuta 2015 Helsinki) oli suomalainen fyysikko ja professori. Hän oli Helsingin yliopiston fysiikan dosentti 1966–1969, apulaisprofessori 1969–1970 ja fysiikan professori 1970–1999. Hän tutki ydinfysiikkaa.


title: Antti Siivola

text: Siivola valmistui ylioppilaaksi 1954, filosofian kandidaatiksi 1958, lisensiaatiksi 1962 ja väitteli 1962 ja sai tohtorin arvon 1964. Hän opiskeli Yhdysvalloissa 1963–1965 Kalifornian yliopistossa post-doctoral fellow'na ja uudestaan 1966.


title: Christoph Sieber

text: Christoph Sieber (s. 9. tammikuuta 1971 Wels) on itävaltalainen uransa päättänyt kilpapurjehduksen olympiavoittaja. 177 senttimetriä pitkä ja 68 kilogrammaa painava Sieber edusti urallaan UYC Wolfgangee -seuraa.


title: Christoph Sieber

text: Sieber saavutti olympiakultaa purjelautailun mistral-luokasta vuoden 2000 kesäolympialaisista Sydneystä. Vuoden 1992 kesäolympialaisissa Barcelonassa hän sijoittui samassa luokassa viidenneksi. EM-kilpailuista Sieberillä on yksi pronssi vuodelta 1994.


title: Christoph Sieber

text: Sieber ilmoitti uransa loppumisesta vuonna 2002.


title: Marcos Pérez Jiménez

text: Marcos Pérez Jiménez (25. huhtikuuta 1914 Michelena, Venezuela – 20. syyskuuta 2001 Madrid, Espanja) oli ammattisotilas ja Venezuelan presidentti 1952–1958.


title: Marcos Pérez Jiménez

text: Pérez Jiménez valmistui Venezuelan sotilasakatemiasta. Hänen poliittinen uransa alkoi vuonna 1944. Pérez Jiménez osallistui vallankaappauksiin lokakuussa 1945 ja marraskuussa 1948. Toisen vallankaappauksen jälkeen hän oli osa Venezuelaa hallinnutta sotilasjunttaa. Vuonna 1952 hänet nimitettiin presidentiksi ja vuonna 1953 perustuslakia säätävä kokous valitsi hänet tehtävään viisivuotiskaudelle vuoteen 1958 saakka.


title: Marcos Pérez Jiménez

text: Pérez Jiménezin kautta leimasi poliisin mielivalta, vastustajien tukahduttaminen, sensuuri ja korruptio. Valtio sai tuloja öljystä ja rakennutti varoilla teitä, hotelleja, toimistorakennuksia, tehtaita ja patoja. Maa kärsi kuitenkin korkeasta inflaatiosta ja työttömyydestä. Pérez Jiménez pakotettiin luopumaan vallasta tammikuussa 1958, minkä jälkeen hän pakeni Yhdysvaltoihin. Vuonna 1963 Yhdysvallat luovutti hänet Venezuelaan oikeudenkäyntiä varten. Pérez Jiméneziä syytettiin valtion varojen kavaltamisesta. Suoritettuaan viiden vuoden vankilatuomion hän muutti Espanjaan vuonna 1968.


title: Marcos Pérez Jiménez

text: Vuonna 1969 Pérez Jiménez valittiin poissaolevana Venezuelan senaattiin, mutta valinta hylättiin, koska hän ei ollut kirjoilla Venezuelan äänestysrekisterissä. Maaliskuussa 1972 hän ilmoitti Madridista käsin asettuvansa ehdolle Venezuelan presidentinvaaleissa. Toukokuussa 1972 Pérez Jiménez palasi vielä kerran Caracasiin, mikä johti mielenosoituksiin ja hän palasi Espanjaan.


title: Sinaloa (kartelli)

text: Sinaloan kartelli (espanjaksi "Cártel de Sinaloa", CDS) on Meksikossa perustettu kansainvälinen rikollisjärjestö, joka harjoittaa huumekauppaa, rahanpesua ja muuta rikollisuutta. Se on ollut pitkään Meksikon merkittävin huumekartelli. Järjestön johtajana toimi pitkään "El Chapo Guzman".


title: Sinaloa (kartelli)

text: Sinaloan kartelli tunnetaan myös nimillä "Guzmán-Loeran järjestö", "Tyynenmeren kartelli", "Liitto", "Veriliitto" ("La Alianza de Sangre"). Sinaloan kartelli salakuljettaa ja myy mm Kolumbian kokaiinia, Meksikon marijuanaa Kaakkois-Aasian heroiinia sekä metamfetamiinia ja MDMA:ta Yhdysvaltoihin.


title: Sinaloa (kartelli)

text: Tämä Culiacánia keskuspaikkaansa pitävä kartelli toimii pääosin Baja Californiassa, Durangossa, Sonorassa ja Chihuahuassa, mutta myös muualla Meksikossa. Sinaloan kartelli on tehnyt monia väkivaltaisia hyökkäyksiä kilpailevia kartelleja, poliiseja, sotilaita, viranomaisia, lehtimiehiä jne vastaan. Järjestö on pyrkinyt vahvistamaan asemaansa myös lahjonnalla. Sinaloan kartellilla uskotaan olevan monia kytköksiä Meksikon hallintoon: poliisiin, armeijaan ja muihin viranomaisiin. Toisaalta sekä Meksikon että Yhdysvaltain viranomaiset ovat tehneet monia operaatioita Sinaloan kartellia vastaan.


title: Sinaloa (kartelli)

text: Sinaloan kartelli on tuonut Yhdysvaltoihin vuodesta 1990 suuren määrän heroiinia ja kokaiinia. Sinaloassa toiminut huumekartelli lienee ollut Meksikon suurin jo 1980-luvun lopulla. Vuonna 1995 järjestö lienee ollut Kolumbian Medellinin kartellin kokoluokkaa. Sinaloan kartelli liittoutui Juarezin kartellin kanssa, mutta soti Meksikonlahden ja Tijuanan kartelleja vastaan. Myös Los Zetas on Sinaloan kilpailija. alussa järjestöä johti Héctor Luis Palma Salazar, jonka poliisi pidätti vuonna 1995.


title: Sinaloa (kartelli)

text:
Vuonna 2001 pakeni "El Chapo" Joaquín Guzmán Loera vankilasta, ja alkoi johtaa järjestöä yhdessä
Ismael Zambada Garcían kanssa.


title: Sinaloa (kartelli)

text: Järjestö nousi Meksikon mahtavimmaksi huumekauppaorganisaatioksi 2003, kun Meksikonlahden kartellin johtaja Osiel Cardenas pidätettiin. Vuonna 2006 Sinaloan kartelli oli eliminoinut kilpailijat laajalla alueella, kun paikalliset Milenion (Michoacan), Jaliscom (Guadalajara), Sonoran (Sonora) and Coliman (Colima) kartellit olivat liittyneet siihen.


title: Sinaloa (kartelli)

text: Vuonna 2008 Sinaloan kartelli hajosi keskenään taisteleviin ryhmiin. Tästä johtunut väkivalta saattoi tuottaa kerrallaan kymmenittäin kuolleita.


title: Sinaloa (kartelli)

text: "Liitto" hajosi osin, kun liittoa johtanut Héctor Beltrá Leyva ja hänen veljesä Alfredo, Arturo ja Carlos irtautuivat siitä ja perustivat oman. Vankilaan passitettu Héctor Beltrá Leyva kuoli 18. marraskuuta 2018 sydänpysähdykseen. Arturo Beltrán Leyvan surmasivat turvallisuusjoukot vuonna 2009.


title: Kalajoen hiekat

text: Kalajoen hiekat oli syksyllä 2011 TV5-kanavalla esitetty tositelevisio-ohjelma, jossa seurattiin viiden nuoren aikuisen ikimuistoista kesälomaa Kalajoella. Mukana olleet henkilöt olivat Tony, Tuomo, Marta, Aila ja Katri.


title: Eero Lappalainen

text: Eero Lappalainen (12. toukokuuta 1889 Kuopion maalaiskunta – 7. toukokuuta 1962 Kuopio) oli muusikko, josta tuli maalaisliittolaisten sanomalehtien toimittaja ja päätoimittaja yhteensä yli neljänkymmenen vuoden ajaksi.


title: Eero Lappalainen

text: Lappalaisen vanhemmat olivat maanviljelijä Kustaa Lappalainen ja Johanna Qvick. Hänen ensimmäinen puolisonsa vuodesta 1915 oli Lyydi Korhonen (k. 1933) ja toinen vuodesta 1934 Lyydi Korhosen sisar Bertta Korhonen. Lappalainen oli musiikillisesti lahjakas. Hän meni 13-vuotiaana Helsingin Filharmonisen Seuran orkesterikouluun ja toimi sieltä valmistumisensa jälkeen kolme vuotta seuran orkesterissa, kunnes siirtyi 1912 Kuopion Musiikinystävien yhdistyksen orkesterin konserttimestariksi ja viulunsoiton opettajaksi. Hän jatkoi musiikin opiskeluaan Pietarin konservatoriossa Jāzeps Vītolsin johdolla, mutta palasi Suomeen vuonna 1917 Venäjän vallankumouksen alettua. Seuraavan vuoden alusta hänestä tuli "Saarijärven Paavo" -lehden toimitussihteeri ja toimittaja Jyväskylässä. Maalaisliiton piirisihteerinä hän toimi Jyväskylässä 1922 ja piirin puheenjohtajana 1923-1926. Viimeksi mainittuna vuonna hän siirtyi "Maakansan" toimittajaksi Viipuriin. Lehden päätoimittaja hänestä tuli 1932. "Lapin Kansan" päätoimittajana Rovaniemellä Lappalainen työskenteli 1940-1943, mutta palasi Kuopioon vuoden 1943 alussa "Savon Sanomat" -lehden päätoimittajaksi. Lehdessä hän työskenteli aina eläkkeelle jäämiseensä asti vuonna 1960. Lehti kohosi hänen johdollaan maakunnan ykköslehdeksi.


title: Mikko Pehkonen (kansanedustaja)

text: Mikko Pehkonen (2. kesäkuuta 1879 Pielisjärvi – 29. lokakuuta 1958 Polvijärvi) oli suomalainen maanviljelijä ja sosialidemokraattien kansanedustaja.


title: Mikko Pehkonen (kansanedustaja)

text: Pehkosen vanhemmat olivat maanvuokraaja Juhana Pehkonen ja Margreta Toivanen. Hän kävi kansakoulun ja työskenteli tukkipoikana, tehdastyöläisenä ja puuseppänä vuosina 1895–1903. Pehkonen oli sitten siirtolaisena Yhdysvalloissa ja toimi siellä rakennuspuuseppänä 1903–1910. Suomeen palattuaan Pehkonen oli maanviljelijänä Polvijärvellä vuodesta 1910 alkaen. Hän oli vielä uudelleen siirtolaisena Yhdysvalloissa 1922–1927.


title: Mikko Pehkonen (kansanedustaja)

text: Pehkonen oli kansanedustajana 1919–1922 edustaen Kuopion läänin itäistä vaalipiiriä. Hän oli myös Polvijärven kunnanvaltuuston varapuheenjohtajana. Pehkonen kuului myös Osuusliike Oma-Avun edustajsitoon ja hallintoneuvostoon.


title: Mikko Pehkonen (kansanedustaja)

text: Mikko Pehkonen oli naimisissa vuodesta 1904 Emilia Kallion kanssa.


title: Antero Nyrkkö

text: Anders (Antero) Edvard Nyrkkö (26. helmikuuta 1889 Viipurin maalaiskunta – 27. lokakuuta 1928 Viipuri) oli suomalainen piirisihteeri ja sosialidemokraattien kansanedustaja.


title: Antero Nyrkkö

text: Nyrkön vanhemmat olivat työmies Matti Nyrkkö ja Saara Makkonen. Hän kävi kansakoulun ja opiskeli 1912 sos.dem. puolueopistossa. Nyrkkö työskenteli aluksi satamatyömiehenä. Hän oli sittemmin taloudenhoitajana ja toimi sos. dem. puolueen puhujana. Nyrkkö oli viimeksi vuodesta 1919 alkaen Viipurin läänin läntisen vaalipiirin sos.dem. piirisihteerinä.


title: Antero Nyrkkö

text: Nyrkkö oli kansanedustajana 1919–1922 edustaen Viipurin läänin läntistä vaalipiiriä. Hän oli presidentin valitsijamiehenä vuoden 1925 presidentinvaaleissa. Nyrkkö oli Viipurin maalaiskunnan kunnanvaltuuston puheenjohtajana ja kuului myös Viipurin kaupunginvaltuustoon. Hän oli lisäksi Sosialidemokraattisen työläisnuorisoliiton Karjalan piirin puheenjohtajana ja Kansan Työ -lehden johtokunnan jäsenenä.


title: Antero Nyrkkö

text: Antero Nyrkkö oli naimisissa vuodesta 1915 Sofia Seppäsen kanssa.


title: August Leskinen

text: Petter August (P. A.) Leskinen (20. helmikuuta 1876 Karttula – 7. elokuuta 1952 Kotka) oli suomalainen kirvesmies ja sosialidemokraattien kansanedustaja.


title: August Leskinen

text: Leskisen vanhemmat olivat mäkitupalainen David Leskinen ja Maria Henrika Airaksinen. Hän oli tukinuitossa ja metsätöissä eri puolilla Suomea vuoteen 1903 saakka ja sen jälkeen hän oli tukkitöissä ja lautatarhatyöläisenä Haminassa ja Kotkassa vuosina 1903–1938. Vuodesta 1938 alkaen Leskinen oli kirvesmiehenä Haminassa.


title: August Leskinen

text: Leskinen oli kansanedustajana 1919–1922 edustaen Viipurin läänin läntistä vaalipiiriä. Leskinen oli Vehkalahden kunnanvaltuuston jäsenenä ja hän oli myös Haminan kaupunginvaltuuston varapuheenjohtajana ja Haminan kaupunginhallituksen jäsenenä.


title: August Leskinen

text: Leskinen oli naimisissa vuodesta 1906 Maria Niskasen kanssa.


title: Erkki Larkka

text: Erkki Juhani Larkka (9. maaliskuuta 1931 Helsinki – 30. tammikuuta 2013 Kauniainen) rakensi teekkarina ensimmäisen suomalaisen televisiolähettimen ja teki myös elämäntyönsä televisio- ja radiotekniikan parissa.


title: Erkki Larkka

text: Larkan vanhemmat olivat varatuomari Edvin Lundström ja Martta Väkevä ja puoliso 1957–1977 Tuula Hämäläinen. Ylioppilaaksi Larkka tuli Helsingin Suomalaisesta Yhteiskoulusta vuonna 1950. Televisiosta tuli Larkan elämäntyö. Hän oli toinen kahdesta Teknillisen korkeakoulun opiskelijasta, jotka rakensivat kuvalähettimen Radioinsinööriseuran toteuttamaan Suomen ensimmäiseen televisiolähetykseen toukokuussa 1955. Valmistuttuaan vuonna 1956 Larkka jatkoi TV-tekniikan parissa. Hän toimi Tekniikan edistämissäätiön perustamassa TES-TV:ssä toiminnanjohtajana vuoteen 1959 asti. Toimittuaan Parava-yhtiön myyntipäällikkönä 1960–1963 Larkka tuli Yleisradion lähetinosastolle 1964. Yhtiön teknilliseksi apulaisjohtajaksi hänet nimitettiin 1970 ja tekniseksi johtajaksi 1975, missä tehtävässä hän toimi eläkkeelle jäämiseensä saakka vuonna 1997. Jo seuraavasta vuodesta hän toimi kuitenkin Elektroniikkainsinöörien seuran toiminnanjohtajana ja Elektroniikkainsinöörien säätiön asiamiehenä, aina vuoteen 2004 saakka. Radio- ja televisiotekniikka kehittyivät Larkan ammattiuran aikana merkittävästi, samoin kuin TV-vastaanottimien, -kanavien ja -lähetysten määrä Suomessa sekä kansainvälinen yhteistyö. Siihen Larkka osallistui muun muassa EBU:n teknisen komitean jäsenenä.


title: Jay Ajayi

text: Jay Ajayi (s. 15. kesäkuuta 1993 Lontoo, Englanti) on brittiläis-yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL-liigassa pelaavaa Miami Dolphinsia.


title: Jay Ajayi

text: Ajayi syntyi Lontoossa nigerialaisille vanhemmille. Perhe muutti yhdysvaltoihin Ajayin ollessa noin 7-vuotias. Hän pelasi Boisen osavaltionyliopistossa ensimmäisen yliopistokautensa 2012. Ajayi pelasi kauden aikana yksitoista ottelua ja juoksi 548 jaardia 82 juoksusta ja onnistui tekemään neljä maalia.


title: Jay Ajayi

text: Ajayi oli Dolphinsin viidennen kierroksen varaus vuoden 2015 NFL:n varaustilaisuudesta. Hän pelasi avauskaudellaan yhdeksän ottelua. Hän juoksi kauden aikana yhteensä 187 jaardia 49 juoksusta, joista yhdestä hän sai maalin. Maali syntyi joulukuussa 2015 San Diego Chargersia vastaan.


title: Jean Charles Galissard de Marignac

text: Jean Charles Galissard de Marignac (24. huhtikuuta 1817 – 15. huhtikuuta 1894) oli sveitsiläinen kemisti, joka tunnetaan työstään alkuaineiden ytterbium ja gadolinium löytäjänä, sekä tarkoista atomipainon mittauksistaan.


title: Jean Charles Galissard de Marignac

text: Marignac oli aikoinaan tunnettu tarkoista ja perinpohjaisista mittauksistaan alkuaineiden atomipainojen määrittämisessä. Hän mittasi atomipainot tarkasti 57 alkuaineelle. Uransa aikana hän tutki erityisesti harvinaisia maametalleja ja vuonna 1878 onnistui eristämään ytterbiumia näytteestä, jonka luultiin olevan puhdasta erbia-maalajia.


title: Jean Charles Galissard de Marignac

text: Vuonna 1880 Galissard de Marignac havaitsi spektroskopiatutkimuksissaan todisteita uudesta aineesta, josta hän alkoi käyttää alustavasti nimeä Yα. Hän tutki gadoliniittimineraalia. Kuusi vuotta myöhemmin ranskalainen kemisti Paul-Émile Lecoq de Boisbaudran sai valmistettua näytteitä samasta aineesta, jota hän oli erottanut samarskiittimineraalista peräisin olleesta didymianäytteestä. Marignacin kanssa käydyn kirjeenvaihdon tuloksena Boisbaudran esitti Ranskan tiedeakatemialle vuonna 1886 Yα:ksi nimetyn aineen uudelleennimeämistä "gadoliniumiksi" ja kemialliseksi lyhenteeksi Gd.


title: Koukussa

text: Koukussa tarkoittaa seuraavia asioita:


title: Munzee

text: Munzee on maailmanlaajuinen peli, jossa mobiililaitteiden, ja satelliittipaikannuksen avulla etsitään ja piilotetaan ympäristöön sijoitettuja fyysisiä QR-koodeilla ja NFC-siruilla merkittyjä tarroja/tageja tai virtuaalisia Munzee-tageja. Munzeita etsitään älypuhelimilla.


title: Munzee

text: Munzeen sijainti ja mahdollinen kuvaus, ilmoitetaan sovelluksessa ja nettisivuilla. Maailmanlaajuisesti Munzeessa on jo yli 185 miljoonaa löytöä.


title: Munzee

text: Kun Munzeen löytää, saa pisteitä, joilla esimerkiksi kilpaillaan ryhmässä klaaneissa ja myös yksin tilastoissa. Myös Munzeen piilottaja saa Munzeen löytämisen yhteydessä tietyn määrän pisteitä. Pisteillä Munzeessa saa lisäksi myös uusia tasoja.


title: Munzee

text: Perusmerkki () on tavallinen Munzee-tag, jonka skannaamisesta saa 5 pistettä.


title: Munzee

text: Motelli () on Munzee-tag, jossa on viisi huonetta. Ne varataan skannausjärjestyksessä. 30 päivän kuluttua huoneen varaamisesta, huone vapautuu automaattisesti. Mikäli motellissa on jäljellä huoneita, saa 5 pistettä ja huoneen. Jos huoneita ei ole jäljellä, saa 30 pistettä, mutta ei huonetta. Myös huoneen varanneet saavat pisteitä omistajan tavoin jokaisesta motellin skannauksesta.


title: Munzee

text: Hotelli () on kuin motelli, mutta hotellissa on kymmenen huonetta, ja kaikki pisteet saa tuplana.


title: Munzee

text: Lomaosake () on kuin motelli, mutta jokaisen uuden skannauksen jälkeen lomaosakkeen voi skannata uudestaan.


title: Munzee

text: NFC toimii kuin perusmerkki, mutta NFC-munzeessa ei lueta QR-koodia, vaan viedään puhelin NFC-sirun lähelle.


title: Munzee

text: Esteetön () toimii kuin perusmerkki, mutta omistaja on määritellyt Munzeen olevan pyörätuolilla löydettävä.


title: Munzee

text: Premium on merkki, jonka premiumjäsen saa piilottaa kerran jäsenyydensä aikana. Erittäin harvinainen tyyppi. Skannatessa saa 10 pistettä.


title: Munzee

text: Business on yritysten tapa mainostaa Munzeen kautta. Skannatessa saattaa saada esimerkiksi etukuponkeja.


title: Munzee

text: Tapahtumapaikka () on merkki joka ilmoittaa Munzeehen liittyvien tapahtumien sijainnin.


title: Munzee

text: Kivi, Sakset, Paperi () on merkki, jonka skannauksen jälkeen tulee pelata tietokonetta vastaan Kivi, Sakset, Paperia. Voittaessa tietokoneen, saa 20 pistettä, hävitessä 10 pistettä, ja tasapelin tullessa 15 pistettä.


title: Munzee

text: Reitti () on tyyppi, jonka merkit johdattavat pelaajia näkemisen arvoisiin paikkoihin. Kaikki yhden reitin merkit eivät näy heti, vaan seuraava merkki tulee näkyviin, kun ensimmäinen merkki skannataan, ja kun toinen merkki on skannattu, esiin tulee kolmas. Reitti jatkuu näin viidenteen merkiin asti. Reitillä pisteitä saa vaihtelevasti viidestä kolmeenkymmeneen.